open-index/open-wikipedia-markdown huggingface dataset:
စုစုပေါင်း မျိုးပွားနှုန်းအရ မြန်မာနိုင်ငံရှိ မြို့များစာရင်း

အောက်ပါတို့သည် ၂၀၁၄ ခုနှစ် စုစုပေါင်း မျိုးပွားနှုန်းအရ မြန်မာနိုင်ငံရှိ မြို့များစာရင်း ဖြစ်သည်။
## စာရင်း
## မှတ်စု 
## ကိုးကား
ကဏ္ဍ:မြန်မာနိုင်ငံ၏ လူဦးရေစစ်တမ်း
ကဏ္ဍက

**ကဏ္ဍက ** သည် သိဒ္ဓတ္ထမင်းသားစီးနင်းသည့် အဖြူရောင် မြင်းဖြစ်သည်။ သိဒ္ဓတ္ထမင်းသားသည် နောင်အခါတွင် ဂေါတမဗုဒ္ဓအမည်ဖြင့် ဘုရားတစ်ဆူ ဖြစ်ခဲ့သည်။ ဗုဒ္ဓစာပေများတွင် သိဒ္ဓတ္ထမင်းသားသည် ကဏ္ဍကမြင်းအား နေရာအမျိုးမျိုး၌ အသုံးပြုသည်ကို ဖော်ပြထားသည်။ သိဒ္ဓတ္ထမင်းသားသည် တောထွက်၍ ရဟန်းပြုသည့်အခါတွင် ကဏ္ဍကကို စီးနင်းခဲ့သည်။ အဆုံးတွင် ကဏ္ဍကသည် သိဒ္ဓတ္ထမင်းသားနှင့် ခွဲခွာရသဖြင့် ဝမ်းနည်းပူဆွေးကာ ရင်ကွဲနာဖြင့် သေဆုံးခဲ့ရသည်။

ဗုဒ္ဓစာပေများတွင် ကဏ္ဍက သည် သေဆုံးပြီးနောက်တွင် နတ်ပြည်၌ "ကဏ္ဍက" ဟူသည့်အမည်ဖြင့်ပင် နတ်သားဖြစ်ခဲ့သည်။ ထိုနတ်သားသည် မြတ်စွာဘုရား၏ တရားတော်ကို နာကြားခဲ့ရပြီးနောက် သောတာပန်အရိယာနတ်သား ဖြစ်ခဲ့သည်။ ကဏ္ဍကမြင်းသည် အနော်မာမြစ်ကမ်း၌ သေဆုံးခဲ့ရသည်ဟူ၍လည်းကောင်း ကပိလဝတ်ပြည်သို့ အပြန်တွင် သေဆုံးခဲ့ရသည်ဟူ၍လည်းကောင်း အမျိုးမျိုး ဆိုကြသည်။ ထိုပန်းပုလက်ရာများကို ကာလကတ္တားနှင့် လန်ဒန်ရှိ ပြတိုက်များတွင် ပြသထားသည်။

## ကိုးကား
ကဏ္ဍ:ဗုဒ္ဓဝင် ပုဂ္ဂိုလ်များ
အနော်မာမြစ်

အနော်မာမြစ်သည် အိန္ဒိယမြောက်ပိုင်း ကပိလဝတ်ပြည်အနီးတွင် တည်ရှိသည့် မြစ်တစ်ခု ဖြစ်သည်။ ထိုမြစ်ကမ်းတွင် သိဒ္ဓတ္ထမင်းသားသည် သူ၏ ဆံပင်များကို ပယ်ဖြတ်၍ မင်းသားအဆောင်အယောင်အဝတ်အစားများကို ဖယ်ရှားကာ သင်္ကန်းကို ဝတ်ဆင်ကာ ရဟန်းအသွင် ပြောင်းခဲ့သည်။

## ကိုးကား
ကဏ္ဍ:အိန္ဒိယနိုင်ငံရှိ မြစ်များ
နယ်ပယ် (ဇီဝဗေဒ)

ဇီဝဗေဒ မျိုးရိုးခွဲခြားခြင်းဆိုင်ရာအဆင့်များတွင် **နယ်ပယ်** (သို့) **မျိုးဘုံစု** (  သို့မဟုတ်  သို့မဟုတ် )(လက်တင်။ *regio*) သည် Carl Woeseနှင့် ပညာရှင်တစ်စုတို့ ဖန်တီးထားသော **သုံးနယ်ပယ်ခွဲ မျိုးရိုးခွဲခြင်းစနစ်**တွင် အမြင့်ဆုံးအဆင့် ဖြစ်သည်။ ဤအဆင့်ကို ဆူပါကင်းဒမ်း (**superkingdom**)၊ ရဲလ်မ် (**realm**) သို့မဟုတ် အဲမ်ပိုင်ယာ (**empire**)ဟုလည်း ခေါ်ကြသေးသည်။[thumb|410x410px|ဇီဝမျိုးရိုးခွဲခြားခြင်းဆိုင်ရာ အဓိကအဆင့်များ၊ [နယ်ပယ် (ဇီဝဗေဒ)|နယ်ပယ်(Domain)၊ လောက(kingdom)၊ မျိုးပေါင်းစု(phylum)၊ မျိုးပေါင်း(class)၊ မျိုးစဉ်(order)၊ မျိုးရင်း(family)၊ မျိုးစု(genus)၊ မျိုးစိတ်(species)။ မြေခွေးနီ၏ ဇီဝမျိုးရိုးခွဲပုံအဆင့်များကို ဤပုံတွင် နမူနာအနေဖြင့် ယှဉ်ကြည့်နိုင်ရန် ပြထားသည်။|center]]

## နယ်ပယ်၏ ဝိသေသလက္ခဏာများ
## ကိုးကား
ကဏ္ဍ:ဇီဝဗေဒ
ခေါင်ရန်းငယ်

**ခေါင်ရန်းငယ်** (**Hibiscus syriacus**) သည် **ဟစ်ဘစ်စကက်စ်** (Hibiscus)မျိုးစုရှိ မာလဗေးစီ (Malvaceae)မျိုးရင်းဝင် ပန်းပွင့်သောအပင်တစ်မျိုး ဖြစ်သည်။ ၎င်းသည် တရုတ်ပြည် တောင်ပိုင်း-အလယ်ပိုင်း (south-central) နှင့် အရှေ့တောင်ပိုင်းတွင် သဘာဝအတိုင်း ပေါက်ရောက်လေ့ရှိသော်လည်း အာရှဒေသများစွာအပါအဝင် အခြားနေရာများစွာသို့ ယူဆောင်စိုက်ပျိုးကြသဖြင့် ကျယ်ကျယ်ပြန့်ပြန့်တွေ့နိုင်သည်။ ၎င်းကို ဆီးရီးယားနိုင်ငံရှိ ဥယျာဉ်များတွင် တွေ့ရှိစုဆောင်းနိုင်ခဲ့သဖြင့် ဆီးရီးယားကာ့စ်("syriacus")ဟူသော ဝိသေသပုဒ်ကို မျိုးစိတ်အမည်တွင် ပေးခဲ့ခြင်း ဖြစ်သည်။

## စိုက်ပျိုးပြုပြင်ထားသော အမျိုးအစားများ
ခေါင်ရန်းငယ်သည် ရွက်ကြွေပင် (Deciduous plant) ဖြစ်သော်လည်း နွေဦးကာလ အရောင်ပြောင်းခြင်း (Autumn leaf color) များ ဖြစ်လေ့မရှိပေ။ ကောင်းမွန်စွာ ဖြတ်ညှပ်ထားခြင်းများ မပြုလျှင် အကိုင်းများ မာမာတောင့်တောင့် ထိုးထိုးထောင်ထောင် ဖြစ်လာလေ့ရှိသော်လည်း၊ ၎င်းသည် ယနေ့ခေတ်တွင် လူကြိုက်များသော အိမ်ရာဥယာဉ်အလှဆင် ပန်းရုံ အပင်မျိုး ဖြစ်သည်။ အရွယ်ရောက်ပြီးသော အပင်များသည် နှင်းခဲဒဏ်၊ မိုးခေါင်ခြင်းဒဏ်၊ မြို့ပြညစ်ညမ်းမှုဒဏ် အပါအဝင် အခြေအနေ အမျိုးမျိုးကို သည်းခံရှင်သန်နိုင်သည်။ သို့သော်လည်း ၎င်းအပင် အကြိုက်ဆုံးအခြေအနေများမှာ နွေးထွေးပြီး အကာအကွယ် ပေးထားသောနေရာများဖြစ်ပြီး၊ ရေမဝပ်သော အက်ဆစ်ဓာတ် (acidic) လည်းမများ ထုံးဓာတ် (alkaline) လည်းမများသော မျှတသော မြေဆီလွှာ (neutral soil - pH ၆.၆-၇.၃)တို့အပြင် နေရောင် အပြည့်အဝ ရရှိခြင်းတို့ ဖြစ်သည်။

အောက်ပါ စိုက်ပျိုးပြုပြင်ထားသော ခေါင်ရန်းငယ်တို့သည် ယူနိုက်တက်ကင်းဒမ်းနိုင်ငံ တော်ဝင်သစ်သီးဝလံပန်းမန်အသင်း (Royal Horticultural Society) ၏ ဥယျာဉ်ကောင်းဆု (Award of Garden Merit)ကို ရရှိသော အမျိုးအစားများ ဖြစ်ကြသည်။

*=‘Notwood3’ (အပြာ၊ semi-double)
*'Diana' (single၊ အဖြူ)
*'Hamabo' (ပန်းရောင်ဖျော့၊ အလယ်တွင်နီ)
*='Notwoodone' (ခရမ်းဖျော့ရောင်)
*'Meehanii' (ပန်းရောင်၊ ပြောက်ပြောက်ကျားကျား အရွက်များ)
*'Oiseau Bleu'('Blue Bird') (အပြာ-ခရမ်း၊ အလယ်တွင် ကြက်သွေးရင့်ရောင်)
*'Red Heart' (အဖြူရောင်၊ အလယ်တွင်နီ)
*=‘Notwoodtwo’ (အဖြူရောင်၊ double)
*'William R. Smith' (အဖြူရောင်၊ single)
*'Woodbridge' (ပန်းရောင်ရင့်)

## အမျိုးသားပန်း
## ကိုးကား
ကဏ္ဍ:ပန်းများ
ကဏ္ဍ:ဥယျာဉ်ပန်းခြံပင်များ
အဉ္စန

**အဉ္စန** သည် ရှေးခေတ်အိန္ဒိယနိုင်ငံရှိ ကောလိယမင်းဆက်၏ မင်းတစ်ပါး ဖြစ်သည်။ ဗုဒ္ဓဘာသာစာပေကျမ်းဂန်များအရ ထိုမင်းဆက်သည် ဂေါတမဗုဒ္ဓလက်ထက်ပတ်ဝန်းကျင်တွင် တည်ရှိခဲ့သည်သည်။ ဒေဝဒဟဘုရင်ကြီး၏ သားတော်စပ်သူ ဖြစ်သည်။ အဉ္စနတွင် သုပ္ပဗုဒ္ဓနှင့် Dandapani  ဟူသည့် သားတော်နှစ်ပါး၊ မာယာနှင့် ပဇာပတိဟူသည့် သမီးတော်နှစ်ပါး ရှိသည်။ သမီးတော်နှစ်ပါးသည် နောင်အခါတွင် သုဒ္ဓေါဒနမင်းကြီး၏ မိဖုရားများ ဖြစ်လာကြသည်။ မာယာသည် ဂေါတမဗုဒ္ဓ၏ မိခင်ဖြစ်ခဲ့သည်။ အဉ္စနတွင် သုလက္ခနာနှင့် ယသောဓရာ အမည်ရှိသည့် မိဖုရားနှစ်ပါး၊ ကစ္စာနာ အမည်ရှိသည့် အစ်မတစ်ယောက်ရှိသည်။

## ကိုးကား
ကဏ္ဍ:ဗုဒ္ဓဝင် ပုဂ္ဂိုလ်များ
ကဏ္ဍ:ဂေါတမဗုဒ္ဓ မိသားစု
ပဌမ သမ္မတ္တနိယာမသုတ်

ပဌမ သမ္မတ္တနိယာမသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် တရားငါးမျိုးတို့နှင့် ပြည့်စုံသူသည် သူတော်ကောင်းတရားကို နာသော်လည်း ကုသိုလ်တရားတို့၌ မဖောက်မပြန် မြဲသော သဘော (အရိယာမဂ်) သို့ သက်ဝင်ရန် မထိုက်တန်ကြောင်းနှင့်  တရားငါးမျိုးတို့နှင့် ပြည့်စုံသူသည် သူတော်ကောင်းတရားကို နာသော်လည်း ကုသိုလ်တရားတို့၌ မဖောက်မပြန် မြဲသော သဘော (အရိယာမဂ်) သို့ သက်ဝင်ရန် ထိုက်တန်ကြောင်းကို ဟောကြားတော်မူခဲ့သည်။
## ပဌမ သမ္မတ္တနိယာမသုတ် 
ရဟန်းတို့ တရားငါးမျိုးတို့နှင့် ပြည့်စုံသူသည် သူတော်ကောင်းတရားကို နာသော်လည်းကုသိုလ်တရားတို့၌ မဖောက်မပြန်သော သဘောရှိသည့် မြဲသောသဘော (အရိယာမဂ်) သို့ သက်ဝင်ရန်မထိုက်တန်။ အဘယ်ငါးမျိုးတို့နည်းဟူမူ - 

*ဟောကြားသော တရားကို မထီမဲ့မြင် ပြု၏။
*တရားဟော ပုဂ္ဂိုလ်ကို မထီမဲ့မြင် ပြု၏။
*မိမိကိုယ်ကို မထီမဲ့မြင် ပြု၏။
*စိတ်ပျံ့လွင့်သည်ဖြစ်၍ စိတ်မတည်ကြည်ဘဲ တရားနာ၏။
*မသင့်သောအားဖြင့်လည်း နှလုံးသွင်း၏။

ရဟန်းတို့ ဤတရားငါးမျိုးတို့နှင့် ပြည့်စုံသူသည် သူတော်ကောင်းတရားကို နာသော်လည်းကုသိုလ်တရားတို့၌ မဖောက်မပြန်သော သဘောရှိသည့် မြဲသောသဘော (အရိယာမဂ်) သို့ သက်ဝင်ရန်မထိုက်တန်။

ရဟန်းတို့ တရားငါးမျိုးတို့နှင့် ပြည့်စုံသူသည် သူတော်ကောင်းတရားကို နာသည်ရှိသော့်ကုသိုလ်တရားတို့၌ မဖောက်မပြန်သော သဘောရှိသည့် မြဲသောသဘော (အရိယာမဂ်) သို့ သက်ဝင်ရန်ထိုက်တန်၏။ အဘယ်ငါးမျိုးတို့နည်းဟူမူ - 

*တရားကို မထီမဲ့မြင် မပြု။
*တရားဟော ပုဂ္ဂိုလ်ကို မထီမဲ့မြင် မပြု။
*မိမိကိုယ်ကို မထီမဲ့မြင် မပြု။
*စိတ်မပျံ့လွင့်သည်ဖြစ်၍ စိတ်တည်ကြည်လျက် တရားနာ၏။
*သင့်သောအားဖြင့်လည်း နှလုံးသွင်း၏။

ရဟန်းတို့ ဤတရားငါးမျိုးတို့နှင့် ပြည့်စုံသူသည် သူတော်ကောင်းတရားကို နာသည်ရှိသော်ကုသိုလ်တရားတို့၌ မဖောက်မပြန်သော သဘောရှိသည့် မြဲသောသဘော (အရိယာမဂ်) သို့ သက်ဝင်ရန်ထိုက်တန်၏ဟု (မိန့်တော်မူ၏)။

## ကိုးကား
ကဏ္ဍ:အင်္ဂုတ္တရနိကာယ်
တတိယ သမ္မတ္တနိယာမသုတ်

တတိယ သမ္မတ္တနိယာမသုတ်  သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် တရားငါးမျိုးတို့နှင့် ပြည့်စုံသူသည် သူတော်ကောင်းတရားကို နာသော်လည်း ကုသိုလ်တရားတို့၌ မဖောက်မပြန် မြဲသော သဘော (အရိယာမဂ်) သို့ သက်ဝင်ရန် မထိုက်တန်ကြောင်းနှင့်  တရားငါးမျိုးတို့နှင့် ပြည့်စုံသူသည် သူတော်ကောင်းတရားကို နာသော်လည်း ကုသိုလ်တရားတို့၌ မဖောက်မပြန် မြဲသော သဘော (အရိယာမဂ်) သို့ သက်ဝင်ရန် ထိုက်တန်ကြောင်းကို ဟောကြားတော်မူခဲ့သည်။
## တတိယ သမ္မတ္တနိယာမသုတ်  
ရဟန်းတို့ တရားငါးမျိုးတို့နှင့် ပြည့်စုံသူသည် သူတော်ကောင်းတရားကို နာသော်လည်းကုသိုလ်တရားတို့၌ မဖောက်မပြန်သော သဘောရှိသည့် မြဲသောသဘော (အရိယာမဂ်) သို့ သက်ဝင်ရန်မထိုက်တန်။ အဘယ်ငါးမျိုးတို့နည်းဟူမူ -

*(သူ့ဂုဏ်ကို) ချေဖျက်လိုစိတ်ရှိလျက် ချေဖျက်လိုစိတ်မြှေးယှက်သည်ဖြစ်၍ တရားနာ၏။
*အပြစ်တင်လိုသော စိတ်ရှိသည်ဖြစ်၍ (တရားဟောပုဂ္ဂိုလ်၌ ) အပေါက်အစကို ရှာလျက် တရားနာ၏။
*တရားဟောပုဂ္ဂိုလ်၌ ထိပါးပုတ်ခတ်လိုစိတ် ရှိ၏၊ ငြောင့်တံသင်းသဘောရှိ၏။
*ပညာမရှိ၊ မိုက်မဲ၏၊ ဆွံ့အ၏။
*မိမိမသိသော အရာ၌ သိ၏ဟု မှတ်ထင်လေ့ရှိ၏။

ရဟန်းတို့ ဤတရားငါးမျိုးတို့နှင့် ပြည့်စုံသူသည် သူတော်ကောင်းတရားကို နာသော်လည်းကုသိုလ်တရားတို့၌ မဖောက်မပြန်သော သဘောရှိသည့် မြဲသောသဘော (အရိယာမဂ်) သို့ သက်ဝင်ရန်မထိုက်တန်။

ရဟန်းတို့ တရားငါးမျိုးတို့နှင့် ပြည့်စုံသူသည် သူတော်ကောင်းတရားကို နာသည်ရှိသော် ကုသိုလ်တရားတို့၌ မဖောက်မပြန်သော သဘောရှိသည့် မြဲသောသဘော (အရိယာမဂ်) သို့ သက်ဝင်ရန်ထိုက်တန်၏။ အဘယ်ငါးမျိုးတို့နည်းဟူမူ - 

*(သူ့ဂုဏ်ကို) ချေဖျက်လိုစိတ်မရှိဘဲ ချေဖျက်လိုစိတ်မမြှေးယှက်သည်ဖြစ်၍ တရားနာ၏။
*အပြစ်တင်လိုသော စိတ်မရှိသည်ဖြစ်၍ (တရားဟောပုဂ္ဂိုလ်၌ ) အပေါက်အစကို မရှာဘဲ တရား နာ၏။
*တရားဟောပုဂ္ဂိုလ်၌ ထိပါးပုတ်ခတ်လိုစိတ် မရှိ၊ ငြောင့်တံသင်းသဘော မရှိ။
*ပညာရှိ၏၊ မမိုက်မဲ၊ မဆွံ့အ။
*မိမိမသိသော အရာ၌ သိ၏ဟု မှတ်ထင်လေ့ မရှိ။

ရဟန်းတို့ ဤတရားငါးမျိုးတို့နှင့် ပြည့်စုံသူသည် သူတော်ကောင်းတရားကို နာသည်ရှိသော်ကုသိုလ်တရားတို့၌ မဖောက်မပြန်သော သဘောရှိသည့် မြဲသောသဘော (အရိယာမဂ်) သို့ သက်ဝင်ရန်ထိုက်တန်၏ဟု (မိန့်တော်မူ၏)။

## ကိုးကား
ကဏ္ဍ:အင်္ဂုတ္တရနိကာယ်
ပဌမ သဒ္ဓမ္မသမ္မောသသုတ်

ပဌမ သဒ္ဓမ္မသမ္မောသသုတ်  သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် သူတော်ကောင်းတရား ပျောက်ပျက်ရန် ကွယ်ပရန် ဖြစ်သော တရားငါးမျိုးနှင့် သူတော်ကောင်းတရား တည်တံ့ရန် မပျောက်ပျက်ရန် မကွယ်ပရန် ဖြစ်သော တရားငါးမျိုးတို့ကို ဟောကြားတော်မူခဲ့သည်။
## ပဌမ သဒ္ဓမ္မသမ္မောသသုတ်   
ရဟန်းတို့ ဤတရားငါးမျိုးတို့သည် သူတော်ကောင်းတရား ပျောက်ပျက်ရန် ကွယ်ပရန်ဖြစ်ကုန်၏။

အဘယ်ငါးမျိုးတို့နည်းဟူမူ ’

ရဟန်းတို့ ဤသာသနာတော်၌ ရဟန်းတို့သည် ’

*တရားကို ရိုသေစွာ မနာကုန်။
*တရားကို ရိုသေစွာ မသင်ကုန်။
*တရားကို ရိုသေစွာ မဆောင်ကုန်။
*ဆောင်ထားသော တရားတို့၏ အနက် အဓိပ္ပာယ်ကို ရိုသေစွာ ဉာဏ်ဖြင့် မစူးစမ်း မဆင်ခြင်ကုန်။
*အနက်သဘောကို သိ၍ တရားသဘောကို သိ၍ (လောကုတ္တရာ) တရားအားလျော်သော အကျင့်ကိုရိုသေစွာ မကျင့်ကုန်။

ရဟန်းတို့ ဤတရားငါးမျိုးတို့သည် သူတော်ကောင်းတရား ပျောက်ပျက်ရန် ကွယ်ပရန် ဖြစ်ကုန်၏။

ရဟန်းတို့ ဤတရားငါးမျိုးတို့သည် သူတော်ကောင်းတရား တည်တံ့ရန် မပျောက်ပျက်ရန် မကွယ်ပရန်ဖြစ်ကုန်၏။

အဘယ်ငါးမျိုးတို့နည်းဟူမူ ’

ရဟန်းတို့ ဤသာသနာတော်၌ ရဟန်းတို့သည် ’

*တရားကို ရိုသေစွာ နာကုန်၏။
*တရားကို ရိုသေစွာ သင်ကုန်၏။
*တရားကို ရိုသေစွာ ဆောင်ကုန်၏။
*ဆောင်ထားသော တရားတို့၏ အနက် အဓိပ္ပာယ်ကို ရိုသေစွာ ဉာဏ်ဖြင့် စူးစမ်း ဆင်ခြင်ကုန်၏။
*အနက်သဘောကို သိ၍ တရားသဘောကို သိ၍ (လောကုတ္တရာ) တရားအားလျော်သော အကျင့်ကိုရိုသေစွာ ကျင့်ကုန်၏။

ရဟန်းတို့ ဤတရားငါးမျိုးတို့သည် သူတော်ကောင်းတရား တည်တံ့ရန် မပျောက်ပျက်ရန် မကွယ်ပရန်ဖြစ်ကုန်၏ဟု (မိန့်တော်မူ၏)။

## ကိုးကား
ကဏ္ဍ:အင်္ဂုတ္တရနိကာယ်
လွတ်လပ်သော ရခိုင်ပါလီမန်အုပ်စု

**လွတ်လပ်သော ရခိုင်ပါလီမန်အုပ်စု** () သည် မြန်မာနိုင်ငံ၏ နိုင်ငံရေးပါတီဟောင်းတစ်ခု ဖြစ်သည်။

## သမိုင်းကြောင်း
မြန်မာနိုင်ငံ လွတ်လပ်ရေးရပြီးနောက်ပိုင်းတွင် ဖက်ဆစ်ဆန့်ကျင်ရေး ပြည်သူ့လွတ်လပ်ရေး အဖွဲ့ချုပ်၏ ဆိုရှယ်လစ်မဟုတ်သော ပါတီအဖြစ် ဦးဘမြိုင်နှင့် ဦးကျော်မင်းတို့က တည်ထောင်ခဲ့သည်။

၁၉၅၁-၅၂ ရွေးကောက်ပွဲတွင် ရခိုင်ပြည်နယ်မှ ထိထိရောက်ရောက် ဝင်ရောက်ယှဉ်ပြိုင်ခဲ့ပြီး ၆ နေရာအနိုင်ရခဲ့သည်။ ၁၉၅၅ ခုနှစ်တွင် ရခိုင်အမျိုးသားညီညွတ်ရေးအဖွဲ့အဖြစ် ပြောင်းလဲဖွဲ့စည်းခဲ့သည်။

## ကိုးကား
ဒုတိယ သဒ္ဓမ္မသမ္မောသသုတ်

ဒုတိယ သဒ္ဓမ္မသမ္မောသသုတ်  သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် သူတော်ကောင်းတရား ပျောက်ပျက်ရန် ကွယ်ပရန် ဖြစ်သော တရားငါးမျိုးနှင့် သူတော်ကောင်းတရား တည်တံ့ရန် မပျောက်ပျက်ရန် မကွယ်ပရန် ဖြစ်သော တရားငါးမျိုးတို့ကို ဟောကြားတော်မူခဲ့သည်။
## ဒုတိယ သဒ္ဓမ္မသမ္မောသသုတ်   
ရဟန်းတို့ ဤတရားငါးမျိုးတို့သည် သူတော်ကောင်းတရား ပျောက်ပျက်ရန် ကွယ်ပရန်ဖြစ်ကုန်၏။

အဘယ်ငါးမျိုးတို့နည်းဟူမူ’

ရဟန်းတို့ ဤသာသနာတော်၌ ရဟန်းတို့သည် ’

*သုတ် ဂေယျ ဝေယျာကရဏ ဂါထာ ဥဒါန်း ဣတိဝုတ် ဇာတ် အဗ္ဘုတဓမ္မ ဝေဒလ္လဟူသော တရားကိုမသင်ကုန်။ 

ရဟန်းတို့ ဤပဌမသဘောတရားသည် သူတော်ကောင်းတရား ပျောက်ပျက်ရန် ကွယ်ပရန် ဖြစ်၏။
*ရဟန်းတို့ နောက်တစ်မျိုးကား ရဟန်းတို့သည် နာယူပြီး သင်ယူပြီးသော တရားကို အကျယ် အားဖြင့်သူတစ်ပါးတို့အား မဟောကြားကုန်။ 

ရဟန်းတို့ ဤဒုတိယသဘောတရားသည် သူတော်ကောင်းတရား ပျောက်ပျက်ရန် ကွယ်ပရန် ဖြစ်၏။
*ရဟန်းတို့ နောက်တစ်မျိုးကား ရဟန်းတို့သည် နာယူပြီး သင်ယူပြီးသော တရားကို အကျယ် အားဖြင့်သူတစ်ပါးကို မပို့ချကြကုန်။ 

ရဟန်းတို့ ဤတတိယသဘောတရားသည် သူတော်ကောင်းတရား ပျောက်ပျက်ရန် ကွယ်ပရန် ဖြစ်၏။
*ရဟန်းတို့ နောက်တစ်မျိုးကား ရဟန်းတို့သည် နာယူပြီး သင်ယူပြီးသော တရားကို အကျယ် အားဖြင့်ရွတ်ဖတ် (သရဇ္ဈာယ်) ခြင်းကို မပြုကုန်။

ရဟန်းတို့ ဤစတုတ္ထသဘောတရားသည် သူတော်ကောင်းတရား ပျောက်ပျက်ရန် ကွယ်ပရန် ဖြစ်၏။
*ရဟန်းတို့ နောက်တစ်မျိုးကား ရဟန်းတို့သည် နာယူပြီး သင်ယူပြီးသော တရားကို စိတ်ဖြင့် အဖန်ဖန်မကြံစည်ကုန်၊ အဖန်ဖန် မသုံးသပ်ကုန်၊ စိတ်ဖြင့် အဖန်ဖန် မဆင်ခြင်ကုန်။ 

ရဟန်းတို့ ဤပဉ္စမသဘောတရားသည် သူတော်ကောင်းတရား ပျောက်ပျက်ရန် ကွယ်ပရန် ဖြစ်၏။

ရဟန်းတို့ ဤတရားငါးမျိုးတို့သည် သူတော်ကောင်းတရား ပျောက်ပျက်ရန် ကွယ်ပရန် ဖြစ်ကုန်၏။

ရဟန်းတို့ ဤတရားငါးမျိုးတို့သည် သူတော်ကောင်းတရား တည်တံ့ရန် မပျောက်ပျက်ရန် မကွယ်ပရန်ဖြစ်ကုန်၏။

အဘယ်ငါးမျိုးတို့နည်းဟူမူ’

ရဟန်းတို့ ဤသာသနာတော်၌ ရဟန်းတို့သည်’

*သုတ် ဂေယျ ဝေယျာကရဏ ဂါထာ ဥဒါန်း ဣတိဝုတ် ဇာတ် အဗ္ဘုတဓမ္မ ဝေဒလ္လဟူသော တရားကိုသင်ကုန်၏။

ရဟန်းတို့ ဤပဌမသဘောတရားသည် သူတော်ကောင်းတရား တည်တံ့ရန် မပျောက်ပျက်ရန်မကွယ်ပရန် ဖြစ်၏။
*ရဟန်းတို့ နောက်တစ်မျိုးကား ရဟန်းတို့သည် နာယူပြီး သင်ယူပြီးသော တရားကို အကျယ် အားဖြင့်သူတစ်ပါးတို့အား ဟောကြားကုန်၏။ 

ရဟန်းတို့ ဤဒုတိယသဘောတရားသည် သူတော်ကောင်းတရား တည်တံ့ရန် မပျောက်ပျက်ရန်မကွယ်ပရန် ဖြစ်၏။
*ရဟန်းတို့ နောက်တစ်မျိုးကား ရဟန်းတို့သည် နာယူပြီး သင်ယူပြီးသော တရားကို အကျယ် အားဖြင့်သူတစ်ပါးကို ပို့ချကြကုန်၏။ 

ရဟန်းတို့ ဤတတိယသဘောတရားသည် သူတော်ကောင်းတရားတည်တံ့ရန် မပျောက်ပျက်ရန်မကွယ်ပရန် ဖြစ်၏။
*ရဟန်းတို့ နောက်တစ်မျိုးကား ရဟန်းတို့သည် နာယူပြီး သင်ယူပြီးသော တရားကို အကျယ် အားဖြင့်ရွတ်ဖတ် (သရဇ္ဈာယ်) ခြင်းကို ပြုကုန်၏။

ရဟန်းတို့ ဤစတုတ္ထသဘောတရားသည် သူတော်ကောင်းတရား တည်တံ့ရန် မပျောက်ပျက်ရန်မကွယ်ပရန် ဖြစ်၏။
*ရဟန်းတို့ နောက်တစ်မျိုးကား ရဟန်းတို့သည် နာယူပြီး သင်ယူပြီးသော တရားကို စိတ်ဖြင့် အဖန်ဖန်ကြံစည်ကုန်၏၊ အဖန်ဖန် သုံးသပ်ကုန်၏၊ စိတ်ဖြင့် အဖန်ဖန် ဆင်ခြင်ကုန်၏။ 

ရဟန်းတို့ ဤပဉ္စမသဘောတရားသည် သူတော်ကောင်းတရား တည်တံ့ရန် မပျောက်ပျက်ရန်မကွယ်ပရန် ဖြစ်၏။

ရဟန်းတို့ ဤတရားငါးမျိုးတို့သည် သူတော်ကောင်းတရား တည်တံ့ရန် မပျောက်ပျက်ရန် မကွယ်ပရန်ဖြစ်ကုန်၏ဟု (မိန့်တော်မူ၏)။

## ကိုးကား
ကဏ္ဍ:အင်္ဂုတ္တရနိကာယ်
ကြင်စွမ်

ဒေါက်တာ**ကြင်စွမ်** (၁၇ ဧပြီ ၁၉၅၄ မွေးဖွား) သည် အမျိုးသားလွှတ်တော် မွန်ပြည်နယ် မဲဆန္ဒနယ် အမှတ် (၅) ကိုယ်စားလှယ်လောင်းတစ်ဦးဖြစ်သည်။ မော်လမြိုင် တက္ကသိုလ် ပထဝီဝင်ဌာန၏ အငြိမ်းစား ပါမောက္ခဌာနမှူး ဖြစ်သည်။

## ကိုယ်ရေးအကျဉ်း 
ဒေါက်တာကြင်စွမ်သည် မွန်ပြည်နယ် လွှတ်တော် တိုင်းရင်းသားရေးရာနှင့် ဥပဒေပြုရေးရာ ကော်မတီဝင်တစ်ဦး ဖြစ်ပြီး သုတေသီနှင့် မြန်မာနိုင်ငံ အမျိုးသားဒြပ်မဲ့ယဉ်ကျေးမှု အမွေအနှစ် စိစစ်ရေး ပညာရှင်အဖွဲ့ဝင် တစ်ဦးလည်း ဖြစ်သည်။ မော်လမြိုင် တက္ကသိုလ် ပထဝီဝင် ဌာန၏ အငြိမ်းစား ပါမောက္ခဌာနမှူးလည်း ဖြစ်သည်။ ပါရဂူဘွဲ့ ရန်ကုန်တက္ကသိုလ်သုတေသန ထူးချွန်၊ တက္ကသိုလ်အဆင့် (၂၀၁၃ ခုနှစ်)၊ ပြည်နယ်အဆင့် (၂၀၁၅ ခုနှစ်) မွန်စာပေနှင့်ယဉ်ကျေးမှု ကော်မတီ ဒုဥက္ကဋ္ဌ (၁၉၈၁ ခုနှစ်မှ ၁၉၈၃ ခုနှစ်)၊ မော်လမြိုင် တက္ကသိုလ် မွန်စာပေနှင့် ယဉ်ကျေးမှု ကော်မတီ ဥက္ကဋ္ဌ (၁၉၉၇ ခုနှစ်)၊ မွန်ပြည်နယ်နေ့ အခမ်းအနား ကျင်းပရေးကော်မတီ သဘာပတိ အဖွဲ့ဝင် (၂၀၁၃၊ ၂၀၁၄၊ ၂၀၁၅ ခုနှစ်များ) အဖြစ်လည်း ဆောင်ရွက်ခဲ့သည်။

## ကိုးကား 
ကဏ္ဍ:မွန်လူမျိုးများ
ကဏ္ဍ:မြန်မာ့နိုင်ငံရေးသမားများ
ကဏ္ဍ:မြန်မာ တက္ကသိုလ် ပါမောက္ခများ
ဥဒါယီသုတ်

(၅)သုတ် ရှိပါသည်။

အရှင်အာနန္ဒာထေရ်နှင့် အရှင်ဥဒါယီထေရ်တို့ ဝံသနိုင်ငံ၊ ကောသမ္ဗီမြို့၊ ဃောသိတာရုံကျောင်းတော်၌ သီတင်းသုံးနေစဉ် အရှင်ဥဒါယီ၏ “ဤကာယကို ဘုရားရှင်က နည်းအမျိုးမျိုးဖြင့် အနတ္တ-ဟု ဟောတော်မူသကဲ့သို့ ဝိညာဏ်ကိုလည်း အနတ္တ-ဟု ဟောကြားရန် သင့်/မသင့် မေးလျှောက်ထားချက်အရ -ဝိညာဏ်ကိုလည်း အနတ္တ-ဟု ဟောဆိုသင့်ပုံကို အကျယ်တဝင့် ရှင်းလင်းဟောကြား၍ ငှက်ပျောတုံး၌ အနှစ်ရှာပုံဥပမာဖြင့် မိန့်ကြားပြီး ဖဿာယတန ၆-ပါးတို့၌ ငါ (အတ္တ)မဟုတ်, ငါ့ဟာ (အတ္တနိယ)မဟုတ်ဟု ရှုမြင်သောပုဂ္ဂိုလ်သည် အာသဝေါကင်းကွာ ရဟန္တာ ဖြစ်နိုင်ပုံကို ဟောတော်မူသည့်သုတ်။

အဋ္ဌကထာ၌-ဤသုတ်၌ အနိစ္စလက္ခဏာဖြင့် အနတ္တလက္ခဏာကို ဟောတော်မူကြောင်း ဖွင့်ဆိုထားပါသည်။
----------------

ဘုရားရှင် သမ္ဘဇနပုဒ် သေတကနိဂုံး၌ သီတင်းသုံးနေတော်မူစဉ် အရှင်ဥဒါယီ က “ဘုရားရှင်အပေါ်၌ ချစ်ခင်ခြင်း, ရိုသေခြင်း, ရှက်ခြင်း ကြောက်ခြင်း၏ ကျေးဇူး များလှပုံ၊ မိမိအား ဘုရားရှင်က ဥပါဒါနက္ခန္ဓာငါးပါး, ယင်းတို့၏ ဖြစ်ကြောင်း ချုပ်ရာတရားတော်ကို တစ်ခုစီ တစ်ခုစီ ဟောတော်မူပုံ၊ မိမိသည် ယင်းဥပါဒါနက္ခန္ဓာတို့၏ ဖြစ်ဟန် ပျက်ပုံကို အပြန်ပြန် အလှန်လှန် ဆင်ခြင်သုံးသပ်သည်ရှိသော် သစ္စာလေးပါးကို သိခဲ့ရပုံ, ရဟန္တာပုဂ္ဂိုလ်၏အဖြစ်ကို သိနိုင်သော ပစ္စဝေက္ခဏာဉာဏ်ဖြစ်ပုံ, သတိ သမ္ဗောဇ္ဈင်, ဥပေက္ခာသမ္ဗောဇ္ဈင်ကို ပွားများပုံ-အစရှိသည်တို့ကို လျှောက်ထားပါသည်။

ဘုရားရှင်က သာဓုခေါ်တော်မူပြီး “သင်သည် ပွားများအပ်သောမဂ်ကို ရပြီးပုံ၊ အရဟတ္တဖိုလ်ကို သိမြင်နိုင်သော ပစ္စဝေက္ခဏာဉာဏ်ဖြစ်ပုံ၊ အရဟတ္တဖိုလ်သို့ ရောက်နိုင် ပုံတို့ကို ဟောတော်မူသည့်သုတ်။
-----------------

ဥဒါယီဗြာဟ္မဏကြီး၏ ဘုရားရှင်အား “အရှင်ဂေါတမသည် ယာဇ်ပူဇော်ခြင်းကို ချီးမွမ်းပါသလော”ဟု လျှောက်ထားသည်ကို အကြောင်းပြု၍ ဘုရားရှင် ချီးမွမ်းတော်မူအပ်သော ယာဇ်ပူဇော်ခြင်း, ချီးမွမ်းတော်မမူအပ်သော ယာဇ်ပူဇော်ခြင်းတို့ကို ခွဲခြား၍ ဟောတော်မူသည့်သုတ်။
----------------

ဘုရားရှင် ဝံသနိုင်ငံ ကောသမ္ဗီမြို့ ဃောသိတာရုံကျောင်းတော်၌ သီတင်းသုံးတော်မူစဉ် အရှင်အာနန္ဒာ၏ လျှောက်ထားချက်အရ တရားဟောမည့်ပုဂ္ဂိုလ်များ တရားငါးမျိုးတို့ကို မိမိသန္တာန်၌ဖြစ်စေပြီးမှ တရားဟောသင့်ပုံကို မိန့်ကြားတော်မူသည့်သုတ်။
----------------

ဘုရားရှင်က “အနုဿတိဌာန အဘယ်မျှရှိသနည်း”ဟု အရှင်ဥဒါယီအား မေးတော်မူရာ မှန်ကန်စွာ မဖြေဆိုနိုင်သဖြင့် အရှင်အာနန္ဒာအား မေးတော်မူရာ အရှင်အာနန္ဒာက-(၁)မျက်မှောက်ဘဝ၌ ချမ်းသာစွာနေနိုင်သော အနုဿတိဌာန၊ (၂)သိမြင်တတ်သောဝိပဿနာဉာဏ်အမြင်ကို ရနိုင်သော အနုဿတိဌာန၊ (၃)ကာမရာဂကို ပယ်နိုင်သော အနုဿတိဌာန၊ (၄)ငါ-ဟူသော မာန်မာနကို ပယ်နိုင်သော အနုဿတိဌာန၊ (၅)များစွာသောဓာတ်တို့ကို ထိုးထွင်း၍ သိနိုင်သော အနုဿတိဌာနဟု အနုဿတိ (၅)မျိုးရှိကြောင်း လျှောက်ထားပါသည်။ ဘုရားရှင်က သတိသမ္ပဇဉ် ဖြစ်နိုင်သော အနုဿတိဌာနကိုလည်း မှတ်သားဦးဟု ဟောတော်မူသည့်သုတ်။

## ဥဒါယီသုတ် 
တစ်ချိန်၌ အရှင်ဥဒါယီသည် ကောသမ္ဗီပြည် ဃောသိတာရုံကျောင်း၌ လူပရိသတ်များစွာ ခြံရံလျက် တရားဟောနေသည်။ အရှင်အာနန္ဒာသည် ထိုအကြောင်းကို မြတ်စွာဘုရားအား လျှောက်တင်သောအခါ မြတ်စွာဘုရားက "အာနန္ဒာ၊ သူတစ်ပါးတို့အား တရားဟောရန် မလွယ်ကူ" ဟု မိန့်တော်မူပြီး တရားဟောလိုသူသည် မိမိသန္တာန်၌ တရားငါးမျိုးတို့ကို ဖြစ်စေ၍ ဟောကြားရမည်ဟု ဆုံးမတော်မူခဲ့သည်။

### တရားငါးမျိုး
မြတ်စွာဘုရား ဟောကြားတော်မူသော တရားငါးမျိုးမှာ-

# **အနုပုဗ္ဗိကထာ**: အစဉ်အတိုင်းဖြစ်သော တရားစကားကို ဟောကြားခြင်း။
# (အကျိုးအားလျော်သော) အကြောင်းကို ပြလျက် တရားစကားကို ဟောကြားခြင်း။
# အစဉ်သနားခြင်းကို အစွဲပြု၍ တရားစကားကို ဟောကြားခြင်း။
# အာမိသကို မငဲ့ကွက်သော စိတ်ရှိသည်ဖြစ်၍ တရားစကားကို ဟောကြားခြင်း။
# မိမိကိုယ်ကိုလည်းကောင်း၊ သူတစ်ပါးကိုလည်းကောင်း မထိပါးမပုတ်ခတ်မူ၍ တရားစကားကို ဟောကြားခြင်း။

## ကိုးကား
ကဏ္ဍ:အင်္ဂုတ္တရနိကာယ်
ဒုပ္ပဋိဝိနောဒယသုတ်

ဖြစ်ပေါ်လာသော ရာဂ, ဒေါသ, မောဟ, ပဋိဘာန, ဂမိကစိတ္တ-ဟူသော တရားငါးမျိုးတို့ကို ပယ်ဖျောက်နိုင်ခဲ၏ဟု ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ၌ သင့်လျော်သော အကြောင်း, သင့်လျော်သော ဆင်ခြင်မှု, ဆုံးမမှုအစရှိသည်တို့ဖြင့် ပယ်ဖျောက်နိုင်ကြောင်း ဖွင့်ပြထားပါသည်။

----------
ဒုပ္ပဋိဝိနောဒယသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည်  ဖြစ်ပေါ်လာသည့် တရားငါးမျိုးတို့ကို ဖျောက်နိုင်ခဲကုန်ကြောင်းကို ဟောကြားတော်မူခဲ့သည်။
## ဒုပ္ပဋိဝိနောဒယသုတ် 
ရဟန်းတို့ ဖြစ်ပေါ်လာသည့် ဤတရားငါးမျိုးတို့ကို ဖျောက်နိုင်ခဲကုန်၏။

အဘယ်ငါးမျိုးတို့နည်းဟူမူ’

*ဖြစ်ပေါ်လာသည့် စွဲမက်မှု 'ရာဂ' ကို ဖျောက်နိုင်ခဲလှ၏။
*ဖြစ်ပေါ်လာသည့် အမျက်ထွက်မှု 'ဒေါသ' ကို ဖျောက်နိုင်ခဲလှ၏။
*ဖြစ်ပေါ်လာသည့် တွေဝေမှု 'မောဟ' ကို ဖျောက်နိုင်ခဲလှ၏။
*ဖြစ်ပေါ်လာသည့် ဉာဏ်၌ ထင်မြင်မှုကို ဖျောက်နိုင်ခဲလှ၏။
*ဖြစ်ပေါ်လာသည့် ခရီးသွားလိုစိတ်ကို ဖျောက်နိုင်ခဲလှ၏။

ရဟန်းတို့ ဖြစ်ပေါ်လာသည့် ဤတရားငါးမျိုးတို့ကို ဖျောက်နိုင်ခဲကုန်၏ဟု (မိန့်တော်မူ၏)။
## ကိုးကား
ကဏ္ဍ:အင်္ဂုတ္တရနိကာယ်
ကမ္ဘာ့ဗုဒ္ဓဘာသာတွေ့ဆုံပွဲ

ကမ္ဘာ့ဗုဒ္ဓဘာသာတွေ့ဆုံပွဲ ကို တရုတ်နိုင်ငံ၊ Zhejiang  စီရင်စု၊ Hangzhou မြို့နှင့် Zhoushan တို့တွင် ၂၀၀၆ ခုနှစ် ဧပြီလ ၁၃ ရက်မှ ၁၆ ရက်အထိ ကျင်းပခဲ့သည်။ ဤတွေ့ဆုံပွဲသည် တရုတ်ပြည်သူ့သမ္မတနိုင်ငံ စတင်တည်ထောင်ကတည်းက တရုတ်နိုင်ငံတွင် ပထမဆုံး ကျင်းပသည့် အဓိကကျသော အပြည်ပြည်ဆိုင်ရာဘာသာရေးတွေ့ဆုံပွဲတစ်ခု ဖြစ်သည်။

နိုင်ငံပေါင်း ၃၇ နိုင်ငံမှ ပညာရှင်များနှင့် ရဟန်းပေါင်း ၁၀၀၀ ကျော် တက်ရောက်ခဲ့ကြသည်။ "ကောင်းမွန်သောကမ္ဘာသည် စိတ်မှဖြစ်ပေါ်သည်" ဟူသည့် ခေါင်းစဉ်ဖြင့် ဆွေးနွေးကြသည်။

## အဆိုပြုချက်
### အခြားနိုင်ငံများမှာ တက်ရောက်ကြသူများ
## ရည်မှန်းချက်နှင့် လမ်းညွှန်စည်းမျဉ်း
## ကိုးကား
ထန်းတပင်မြို့နယ်

**ထန်းတပင်မြို့နယ်** အမည်ရှိ မြို့နယ်များမှာ -
* ထန်းတပင်မြို့နယ် (ရန်ကုန်တိုင်းဒေသကြီး)
* ထန်းတပင်မြို့နယ်၊ တောင်ငူခရိုင်
အိုလံပတ်တောင်နတ်ဘုရား ၁၂ ပါး

ကျောက်သားဖောင်းကြွထွင်းထုထားခြင်း အပိုင်းအစ (ဘီစီ ၁ ရာစု  အေဒီ ၁ ရာစု)။ အိုလံပတ်တောင်နတ်ဘုရား ၁၂ ပါးသည် ၎င်းတို့၏ မူလအရည်အသွေးများကို ကိုင်ဆောင်ထားခြင်းအား အတန်းလိုက် ဖော်ကျူးထားခြင်းဖြစ်သည်။ ဘယ်မှ ညာသို့ : ဟက်စ်တီယာ (တောင်ဝှေး)၊ ဟားမီးဇ် (တောင်ပံပါသော ဦးထုပ်နှင့် ကျိုင်း)၊ အဲဖရာဒိုက်တီ (ဇာပဝါခြုံ)၊ အဲရီးဇ် (ဦးထုပ်နှင့် လှံ)၊ ဒစ်မီးတာ (တောင်ဝှေး နှင့် ဂျုံသီးနှံ)၊ ဟစ်ဖီးစတပ်စ် (ကျိုင်း)၊ ဟဲရာ (တောင်ဝှေး)၊ ပိုဆိုက်ဒန် (သုံးခွခရင်း)၊ အသီးနာ (ဇီးကွက်နှင့် ဦးထုပ်)၊ ဇုစ် (မိုးကြိုးသွားနှင့် ကျိုင်း)၊ အားတစ်မစ် (ဒူးလေးနှင့် ကျည်တောက်)၊ အပေါလို (ဗျပ်စောင်း)။ ဝေါလ်တာဇ် အနုပညာပြတိုက်မှ ဖြစ်သည်။]]

ရှေးခေတ် ဂရိဘာသာတရားနှင့် ဂရိဒဏ္ဍာရီ တွင် **အိုလံပတ်တောင် နတ်ဘုရား (၁၂)ပါး** ဆိုသည်မှာ ဂရိတို့ ကိုးကွယ်သော အဓိကနတ်ဘုရားအစုတစ်ခုဖြစ်သည်။ ယင်း (၁၂) ပါး၌ ဇုစ်၊ ဟဲရာ၊ ပိုဆိုက်ဒန်၊ ဒစ်မီးတာ၊ အသီးနာ၊ အပေါလို၊ အားတစ်မစ်၊ အဲရီးဇ်၊ ဟစ်ဖီးစတပ်စ်၊ အဲဖရာဒိုက်တီ၊ ဟားမီးဇ် နှင့် ဟက်စ်တီယာ (သို့) ဒိုင်ယာနိုက်ဆပ်စ် တို့ပါဝင်ကြသည်ဟု အများအားဖြင့် သတ်မှတ်ယူဆကြသည်။ အင်္ဂလိပ်စကားလုံး *Olympians* (အလင်းပီယန် - အိုလံပတ်တောင် နတ်ဘုရားများ) ဟုခေါ်ခြင်းမှာ ထိုနတ်များသည် အိုလံပတ်တောင် တွင် နေထိုင်ကြသောကြောင့်ဖြစ်သည်။

ဟေးဒီးစ်သည် ရှေးဂရိတို့၏ အဓိကနတ်ဘုရားနှင့် အိုလံပတ်တောင်၏ ပထမမျိုးဆက် ညီအကိုမောင်နှမ (ဇုစ်၊ ပိုဆိုက်ဒန်၊ ဟဲရာ၊ ဒစ်မီးတာ၊ ဟက်စ်တီယာ) ဖြစ်သော်လည်း ၎င်း၏ အုပ်စိုးသော နယ်မြေမှာ အိုလံပတ်တောင်နှင့် ကွာဝေးသော မြေအောက်ကမ္ဘာဖြစ်သည်။ သို့ဖြစ်၍ ပုံမှန်အားဖြင့် ၎င်းကို အိုလံပတ်တောင် နတ်ဘုရား (၁၂) ပါးတွင် ထည့်သွင်းသတ်မှတ်ခြင်းမရှိပေ။ 

ဤ (၁၂) ပါးအပြင် အခြားများစွာသော ကိုးကွယ်ယုံကြည်မှုဆိုင်ရာ (၁၂) ပါး နတ်အုပ်စုများရှိခဲ့ကြသေးသည်။

## ကိုးကား
သာရဇ္ဇသုတ်၊ သဒ္ဓမ္မဝဂ်

သာရဇ္ဇသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် တရားငါးမျိုးတို့နှင့် ပြည့်စုံသော ရဟန်းသည် ကြောက်ရွံ့ခြင်းသို့ ရောက်ကြောင်းနှင့် တရားငါးမျိုးတို့နှင့် ပြည့်စုံသော ရဟန်းသည် ရဲရင့်ကြောင်းကို ဟောကြားတော်မူခဲ့သည်။
## သာရဇ္ဇသုတ် 
ရဟန်းတို့ တရားငါးမျိုးတို့နှင့် ပြည့်စုံသော ရဟန်းသည် ကြောက်ရွံ့ခြင်းသို့ ရောက်၏။

အဘယ်ငါးမျိုးတို့နည်းဟူမူ’

ရဟန်းတို့ ဤသာသနာတော်၌ ရဟန်းသည်’

*ယုံကြည်မှု "သဒ္ဓါ" မရှိ။
*စောင့်ထိန်းမှု "သီလ" မရှိ။
*အကြားအမြင်နည်း၏။
*ပျင်းရိ၏။
*ပညာမရှိ။

ရဟန်းတို့ ဤ တရားငါးမျိုးတို့နှင့် ပြည့်စုံသော ရဟန်းသည် ကြောက်ရွံ့ခြင်းသို့ ရောက်၏။

ရဟန်းတို့ တရားငါးမျိုးတို့နှင့် ပြည့်စုံသော ရဟန်းသည် ရဲရင့်၏။

အဘယ်ငါးမျိုးတို့နည်းဟူမူ’

ရဟန်းတို့ ဤသာသနာတော်၌ ရဟန်းသည်’

*ယုံကြည်မှု "သဒ္ဓါ" ရှိ၏။
*စောင့်ထိန်းမှု "သီလ" ရှိ၏။
*အကြားအမြင်များ၏။
*ထက်သန်သော လုံ့လရှိ၏။
*ပညာရှိ၏။

ရဟန်းတို့ ဤတရားငါးမျိုးတို့နှင့် ပြည့်စုံသော ရဟန်းသည် ရဲရင့်၏ဟု (မိန့်တော်မူ၏)။
## ကိုးကား
ကဏ္ဍ:အင်္ဂုတ္တရနိကာယ်
ရောဟီဏီ

ရောဟီဏီအမည်ဖြင့် အောက်ပါဆောင်းပါးများရှိသည် ‘
*ရောဟီဏီ (ဥပါသိကာ) - ဂေါတမမြတ်စွာဘုရား၏ သာသနာတော်တွင် သောတပန်အရိယာဖြစ်ခဲ့သည့် အနုရုဒ္ဓါထေရ်၏ ညီမ။
*ရောဟီဏီမြစ် -  နီပေါနိုင်ငံအလယ်တောင်ဘက်တွင် တည်ရှိပြီး အနောက်ရပ်တီမြစ်အတွင်းသို့ စီးဝင်သည်။
စုန္ဒ

**စုန္ဒ ** အမည်ရှိသူများမှာ -

* စုန္ဒထေရ် - ဂေါတမမြတ်စွာဘုရား၏ သာသနာတော်တွင် အာသဝေါကုန်ခမ်းရဟန္တာဖြစ်ခဲ့သည့် ရဟန်း။
*စုန္ဒ (ဝက်ကုန်သည်) - ဂေါတမမြတ်စွာဘုရားလက်ထက်တော်အခါက ဝက်ကုန်သည် ဖြစ်ခဲ့သူ။
*စုန္ဒ (ရွှေပန်းထိမ်သည်၏သား) - မြတ်စွာဘုရားအား ပရိနိဗ္ဗာန်မပြုမီ သူကရမဒ္ဒဝဆွမ်း လှူဒါန်းခဲ့သူ ဥပါသကာ။
မိကျောင်းမြစ် (လင်ပိုပို)

**မိကျောင်းမြစ်**(;)သည် တောင်အာဖရိကရှိ မြစ်တစင်း ဖြစ်သည်။ မာရိကိုမြစ်နှင့် မိကျောင်းမြစ်တို့ ပေါင်းဆုံ စီးဆင်းသောအခါ၊ လင်ပိုပိုမြစ် ဖြစ်ပေါ်လာသည်။

## ကိုးကား
ရောဟီဏီမြစ်

**ရောဟီဏီမြစ်** သည် နီပေါနိုင်ငံ လုမ္ဗနီဇုန်ရှိရာ Rupandehi  ခရိုင်နှင့် Siwalik  တောင်တန်းမှ စတင်ကာ တောင်ဘက်သို့ အိန္ဒိယနိုင်ငံ၊ ဥတ္တရပဒေသပြည်နယ်သို့ စီးဆင်းလျက်ရှိသည်။  Gorakhpur တွင် ရောဟီဏီမြစ်သည် အနောက်ရပ်တီမြစ် ( West Rapti River) ၏ ဘယ်ဘက်ကမ်းမြစ်လက်တက် အဖြစ် စတင်ခဲ့သည်။  Gaura Barhaj အထက်ရှိ Ghāghara မြစ်နှင့် တွေ့ဆုံသည်။ ထို့နောက်တွင် Ghagharaမြစ် သည် Ganges မြစ်နှင့် တွေ့ဆုံသည်။

## ဗုဒ္ဓစာပေရှိ ရောဟီဏီမြစ်
ဗုဒ္ဓဘာသာစာပေများ၌ သာကီဝင်မင်းတို့၏ မြို့ ကပိလဝတ်နှင့် ကောလိယမင်းတို့၏ မြို့ ကောလိယသည် ရောဟီဏီမြစ်၏ ကမ်းတစ်ဖက်စီ၌ တည်ရှိကြောင်း ဖော်ပြထားသည်။ မြို့နှစ်မြို့ရှိ သီးနှံစိုက်ပျိုးသူများသည် ရောဟီဏီမြစ်ရေဖြင့် စိုက်ပျိုးကြသည်။ တစ်ခုသောနှစ်တွင် မိုးခေါင်သဖြင့် မြစ်ရေအလုံအလောက်ရရှိမှု မရှိဘဲ ရှိကြရာ နှစ်ဖက်သောကမ်းမှ လယ်သမားများသည် မြစ်ရေကို လယ်အတွင်းသွင်းနိုင်ရန် လုကြလေသည်။ ရေတစ်ကြိမ်သွင်းရုံဖြင့် အသီးအနှံများသည် အောင်မြင်နိုင်သည်ဖြစ်ရာ နှစ်ဖက်မပြေမလည်ဖြစ်ရာမှ လယ်သမားများမှ စခဲ့သော ပြဿနာသည် မငြိမ်းနိုင်ဖြစ်ဘဲ စစ်ပွဲတစ်ခုဖြစ်မည့်အရေးအထိ ကြီးထွားလာခဲ့သည်။ ထိုသို့ နှစ်ဖက်စစ်ဖြစ်ရန် အဆင်သင့် ဖြစ်နေသည့်အချိန်တွင် မြတ်စွာဘုရားသည် မြစ်သို့ ကြွလာကာ တရားပြသဆုံးမသဖြင့် စစ်ဖြစ်မည့်အရေးသည် ငြိမ်းအေးခဲ့သည်။

ဂေါတမမြတ်စွာဘုရားသည် ကပိလဝတ်ပြည်သို့ ပြန်ရာတွင်လည်း ဤရောဟီဏီမြစ်ကို ဖြတ်ခဲ့သည်ဟု ဗုဒ္ဓစာပေများ၌ ဖော်ပြထားသည်။

## ဖြစ်ရပ်များ
၂၀၀၇ - ၂၀၀၈ ခုနှစ်ရေကြီးမှုတွင် အနီးအနားရှိ ဆည်သည် ကျိုးခဲ့ပြီး ခန့်မှန်းခြေ လူ ၂၈ ယောက်မှ ၃၆ ယောက်အထိ သေဆုံးခဲ့ရသည်။ ဖြစ်ခဲ့သည်မှာ ဥတ္တရပဒေသပြည်နယ်၊ Harakhpura ရွာတွင် ဝန်ပိုတင်ဆောင်ခဲ့သည့် ကယ်ဆယ်ရေးလှေသည် ရေကြီးလျက်ရှိသည့် ရောဟီဏီမြစ်အတွင်း မျောပါကာ သေဆုံးခဲ့ရသည်။ လှေအပေါ်တွင် ပါလာသူမှာ ခန့်မှန်းခြေ ၈၅ ဦးမှ ၉၀ ဦးအထိ ရှိခဲ့ပြီး လှေ၏ ခံနိုင်ဝန်မှာ လူ ၃၀ ဦးသာ ဖြစ်သည်။ လှေပေါ်ပါလာသူ အများစုသည် ကလေးများနှင့် အမျိုးသမီးများ ဖြစ်ကြသည်။

## ကိုးကား
ကဏ္ဍ:နီပေါနိုင်ငံရှိ မြစ်များ
ကဏ္ဍ:အိန္ဒိယနိုင်ငံရှိ မြစ်များ
ကျောက်ဖြူပညာရေးဒီဂရီကောလိပ်

**ကျောက်ဖြူပညာရေးကောလိပ်**()သည် ရခိုင်ပြည်နယ်၊ ကျောက်ဖြူမြို့ရှိ ပညာရေးဝန်ကြီးဌာန အဆင့်မြင့်ပညာဦးစီးဌာန လက်အောက်ခံ ပညာရေးကောလိပ်ကျောင်း ဖြစ်သည်။ ကျောင်းသားသမဂ္ဂ ရှိသည်။

၂၀၁၉ ဒီဇင်ဘာမှ စပြီး၊ နိုင်ငံတဝန်း ပညာရေးကောလိပ် ၂၅ ကျောင်းကို ပညာရေးဒီဂရီကောလိပ်အဖြစ် အဆင့်တိုးမြှင့်ရာ ကျောက်ဖြူပညာရေးဒီဂရီကောလိပ် ဖြစ်လာသည်။ ယခင် ၂ နှစ်သင်တန်းမှ ၄ နှစ်သင်တန်းသို့ ပြောင်းလဲခဲ့သည်။

## အဆောင်
#ရမ္မာဆောင်
#ပင်ပဆောင်

## သင်တန်း
*လုပ်ငန်းခွင်အကြို ဆရာအတတ်သင်ပညာဒီပလိုမာသင်တန်း(DTED)
*မူလတန်းဆရာ အတတ်ပညာဒီပလိုမာသင်တန်း(PPTT)

## ဆန္ဒပြပွဲ
ဆရာအတတ်သင် ပညာရေးသင်တန်းနှင့်ပတ်သက်၍ ကျောင်းသူကျောင်းသားများအတွက် နစ်နာဆုံးရှုံးမှုများ ရှိသည်ဟု ဆိုကာ၊ ၂၀၁၈ စက်တင်ဘာတွင် ကျောင်းသားသမဂ္ဂမှ ဦးဆောင်သော ကျောင်းသား ၂၀၀ ခန့်သည် ဆန္ဒပြခဲ့ကြသည်။
 ၂၀၁၉ ဩဂုတ်တွင် မြန်မာပြညအနှံ့ လှုပ်ခတ်သွားသော ဖဲကြိုးစိမ်း လှုပ်ရှားမှုတွင်လည်း ပါဝင်ပြီး၊ ပညာရေးဝန်ကြီးဌာနမှ စီမံသော ဒီပလိုမာရပြီးနောက် ဘွဲ့မရသေးသော ကျောင်းသား သောင်းချီအနက်မှ ၆၀၀၀ ခန့်ကိုသာ BA နှင့် BSc ဘွဲ့အတွက် ကန့်သတ် သင်တန်းပေးမည့် ကိစ္စအပေါ် မကျေနပ်ရာ၊ ကျောင်းသားသမဂ္ဂမှ လိုလားချက်များ တောင်းဆိုခဲ့ကြသည်။ 

## ကိုးကား
စုန္ဒ (ရွှေပန်းထိမ်သည်၏သား)

**စုန္ဒ** သည် မြတ်စွာဘုရားအား ပရိနိဗ္ဗာန်မပြုမီ  'သူကရမဒ္ဒဝ' ဆွမ်းကို လှူဒါန်းခဲ့သည့် ဥပါသကာတစ်ဦး ဖြစ်သည်။

## သမိုင်းကြောင်း
အခါတစ်ပါး၌ မြတ်စွာဘုရားသည် မလ္လတိုင်း၌ များစွာသော ရဟန်းသံဃာနှင့်အတူ ဒေသစာရီ ကြွချီလှည့်လည်တော်မူ၍ ပါဝါမြို့သို့ ဆိုက်ရောက်၏။ ထို့နောက်တွင် ရွှေပန်းထိန်သည်၏သား စုန္ဒ၏ သရက်ဥယျာဉ်တွင် သီတင်းသုံးတော်မူ၏။

ထို့နောက်တွင် စုန္ဒသည် မြတ်စွဘုရားအား ရှိခိုးလေ၏။ ထိုအခါ မြတ်စွာဘုရားသည် စုန္ဒအား တရားစကား ဟောကြားလေ၏။ ထို့နောက် စုန္ဒသည် မြတ်စွာဘုရားအား ရဟန်းသံဃာနှင့်အတူ မနက်ဖြန်ဆွမ်းကို လက်ခံရန် လျှောက်ထားရာ မြတ်စွာဘုရားသည် ဆိတ်ဆိတ်နေကာ လက်ခံခဲ့သည်။

ထိုညဉ့်လွန်မြောက်၍ နံနက်အချိန်ရောက်သည့်အခါတွင် စုန္ဒသည် မြတ်စွာဘုရားအတွက် စီရင်ထားသည့် နူးညံသောဝက်သားဖြင့် လုပ်ကျွေး၏။ ရဟန်းသံဃာအားလည်း ခဲဖွယ်ဘောဇဉ်တို့ဖြင့် လုပ်ကျွေး၏။ ထို့နောက် မြတ်စွာဘုရားသည် စုန္ဒအား ကြွင်းကျန်သော ဝက်သားကို မြေတွင်မြှုပ်ပစ်ရန် မိန့်ကြား၏။ ထို့နောက်တွင် စုန္ဒအား တရားစကား ဟောကြားတော်မူ၏။ ထိုဝက်သားဆွမ်းကို ဘုဉ်းပေးပြီးနောက်တွင် မြတ်စွာဘုရားသည် ကြမ်းတမ်းသော အနာရောဂါကပ်ရောက်လျက် သေလောက်အောင် ပြင်းထန်သော ဝမ်းသွေးသွန်ရောဂါဝေဒနာကို ခံစားရ၏။ ထို့နောက်တွင် မြတ်စွာဘုရားသည် ရောဂါကို သည်းခံ၍ ကုသိနာရုံပြည်သို့ ကြွတော်မူ၏။ စသည်ဖြင့် အမျိုးမျိုး ကွဲပြားလျက်ရှိသည်။ မြန်မာပိဋကတ်ဘာသာပြန် သုတ္တန်တစ်ခုဖြစ်သည့် ဥဒါန်းပါဠိတော်၊ စုန္ဒသုတ်တွင် "နူးညံ့သော ဝက်သား" ဟု ဆိုသည်။  ဤသူကရမဒ္ဒဝ ဆောင်းပါးတွင် အကျယ်ကြည့်ပါ။

## ကိုကား
ကဏ္ဍ:ဗုဒ္ဓဝင် ပုဂ္ဂိုလ်များ
ရောဟီဏီ (ဥပါသိကာ)

**ရောဟီဏီ** သည် သုဒ္ဓေါဒနမင်းကြီး၏ ညီတော်ဖြစ်သော သုက္ကောဒနမင်း၏ သမီးတော်ဖြစ်၍ အသျှင်အနုရုဒ္ဓါ၏ ညီမဖြစ်ကာ သောတာပန်အရိယာတစ်ဦး ဖြစ်သည်။

## အတ္ထုပ္ပတ္တိ
ရောဟီဏီသည် ကိုယ်အရေပြားရောဂါ ခံစားနေရသူတစ်ဦး ဖြစ်၏။ တစ်ခုသောအချိန်တွင် အသျှင်အနုရုဒ္ဓါသည် ကပိလဝတ်ရှိ သူ၏ မိသားစုထံသို့ သွားရောက်သည်။ ထိုအခါ ညီမဖြစ်သူ ရောဟီဏီသည် အစ်ကိုဖြစ်သူနှင့်တွေ့ဆုံရမည်ကို ရှက်သဖြင့် တွေ့ဆုံရန် ငြင်းဆန်ခဲ့သည်။ ထိုအခါ အစ်ကိုဖြစ်သူ အသျှင်အနုရုဒ္ဓါက လက်ရှိအခြေအနေကို သိရှိရရန် တောင်းဆိုသည့်အခါ ရောဟီဏီသည် သူမ၏ မျက်နှာအား အဝတ်စဖြင့် ကွယ်၍ ထွက်လာခဲ့သည်။ ထို့နောက်တွင် အသျှင်အနုရုဒ္ဓါ၏ တိုက်တွန်းအကြံပေးသည့်အတိုင်း သူမ၏ လက်ဝတ်ရတနာ၊ အဝတ်အစားများအား ရောင်းချကာ သံဃာအား ကျောင်းဆောက်လုပ်လှူဒါန်းခဲ့သည်။ ထိုကျောင်းတော်တည်ဆောက်မှုကို အသျှင်အနုရုဒ္ဓါက ကြီးကြပ်ခဲ့သည်။ သူမအား ကျောင်းတော်တွင် နေ့စဉ်နေ့တိုင်း ရေအိုးများကို ရေဖြည့်ရန်နှင့် တံမြက်လှည်းရန် အသျှင်အနုရုဒ္ဓါက တိုက်တွန်းခဲ့သည်။ သူမ၏ ကိုယ်အရေပြားအနာများသည် သက်သာပျောက်ကင်းသွားခဲ့ရသည်။

ကျောင်းတော်ဆောက်လုပ်ပြီးစီးသည့်အခါတွင် မြတ်စွာဘုရားအား ပင့်ဖိတ်ကာ ဆက်ကပ်လှူဒါန်းခဲ့သည်။ မြတ်စွာဘုရားသည် ဆွမ်းဘုဉ်းပေးပြီးနောက်တွင် ရောဟီဏီအား ဤကဲ့သို့ ရောဂါဝေဒနာခံစားရသည့်အကြောင်းအရင်းကို မေးမြန်းရာ ရောဟီဏီက 'မသိကြောင်း' ဖြေကြား၏။ ထိုအခါ မြတ်စွာဘုရား၏ ရောဟီဏီ၏ အတိတ်ဘဝဇာတ်လမ်းကို ပြောပြဟောကြားတော်မူ၏။
### အတိတ်ဘဝ
တစ်ခုသောဘဝတွင် ရောဟီဏီသည် ဗာရာဏသီမင်းကြီး၏ မိဖုရားဖြစ်ခဲ့၏။ မင်းကြီးတွင် နှစ်လိုဖွယ်ရှိသည့် ကချေသည်အမျိုးသမီးတစ်ဦး ရှိ၏။ မိဖုရားသည် ထိုကချေသည်အား မနာလိုဝန်တိုဖြစ်ကာ တိုက်ခိုက်ရန် လျှို့ဝှက်စွာ ကြံဆောင်လေသည်။ တစ်နေ့တွင် သူမ၏ အခြွေအရံတစ်ဦးအား ထိုကချေသည် အိပ်စက်ရာ အိပ်ရာတွင် ခွေးလှေးယားသီးအခွံဖြင့် ပြုလုပ်ထားသည့် အမှုန့်များကို ယားယံစေရန် ထားရှိခဲ့သည်။ ကချေသည်အမျိုးသမီးအားလည်း ခေါ်ငင်ခဲ့ပြီး ရောက်ရှိလာခဲ့သည့်အချိန်တွင် ထိုအမှုန့်များကို သူမ၏ ကိုယ်ပေါ်သို့ ကြဲပက်ခဲ့သည်။ ထိုအခါ ကချေသည်သည် နာကျင်မှု ယားယံမှုများကို ခံစးရကာ သူမ၏ အိပ်ရာသို့ သွားကာ လဲလျောင်းခဲ့ရာ ပိုမို၍ ယားယံမှုများ ခံစားခဲ့ရသည်။

ဤသို့ဖြင့် မြတ်စွာဘုရားသည်၏ ဤကဲ့သို့သော အတိတ်ကံများကြောင့် ယခုခံစားရကြောင်း ဟောကြားခဲ့သည်။  တရားဟောကြား၍ အဆုံးတွင် များစွာသောသူတို့သည် သောတာပန် အရိယာဖြစ်ကြပြီး ရောဟီဏီသည်လည်း သောတာပန် အရိယာဖြစ်သွားခဲ့ကာ သူမ၏ အနာရောဂါသည်လည်း ပျောက်ကင်းသွားခဲ့သည်။

## ကိုးကား
ကဏ္ဍ:ဗုဒ္ဓဝင် ပုဂ္ဂိုလ်များ
ရှန်ကျန်းရင်းနှီးမြှုပ်နှံမှု အုပ်စု

**ရှန်ကျန်းရင်းနှီးမြှုပ်နှံမှု အုပ်စုကန့်သတ်ကုမ္ပဏီ**, ('''''') ၊ ၂၀၀၄ ခုနှစ်တွင် "Shenzhen Investment Investment Company" (၁၉၈၈ ခုနှစ်တွင်တည်ထောင်ခဲ့သည်)၊ "Shenzhen Construction Investment Holding Company" (၁၉၈၆ ခုနှစ်တွင်တည်ထောင်ခဲ့သည်) နှင့် "Shenzhen Commercial Investment Holding Company" (၁၉၉၇ ခုနှစ်တွင်တည်ထောင်ခဲ့သည်) ) [Shenzhen ပြည်နယ်ပိုင်ပိုင်ဆိုင်မှုကြီးကြပ်ရေးနှင့်စီမံခန့်ခွဲမှုကော်မရှင်] မှထုတ်ပြန်ခဲ့သော "Shenzhen Investment Holdings Co. , Ltd ကိုတည်ထောင်ရန်ဆုံးဖြတ်ချက်" နှင့်အညီတည်ထောင်ခဲ့ပြီးစီးပွားရေးသည်နည်းပညာဆိုင်ရာဘဏ္financeာရေး၊ နည်းပညာဥယျာဉ်များ၊ စက်မှုလုပ်ငန်းများ၊ ရင်းနှီးမြှုပ်နှံမှုငွေကြေး၊ အရင်းအနှီးလည်ပတ်မှုလုပ်ငန်း  ။

၂၀၁၇ ခုနှစ်၊ ဒီဇင်ဘာလ ၃၀ ရက်နေ့တွင် ရှန်ကျန်းရင်းနှီးမြှုပ်နှံမှု အုပ်စုကန့်သတ်ကုမ္ပဏီ သည် HKD ၉.၈၆၅ ဘီလီယံအတွက်  (Bay Area Development ၏ ၆၆.၆၉% သို့မဟုတ် ၂၀.၅၅ ကိုပုဂ္ဂလိကပိုင်ပြုလုပ်ခဲ့သည်။ အစုရှယ်ယာသန်း ၁၀၀ (ရှယ်ယာတစ်စုလျှင်အမေရိကန်ဒေါ်လာ ၄.၈)  ။

၂၀၂၀၊ ဩဂုတ်လ ၁၁ ရက်တွင် Shenzhen Investment Holdings ကို ယူအက်စ်အေ Fortune မဂ္ဂဇင်း Fortune 500 မှရရှိသောဝင်ငွေသည်ယွမ် ၁၉၉.၃ ဘီလီယံ (အမေရိကန်ဒေါ်လာ ၂၈.၈၅၅ ဘီလီယံ) (၂၀၁၁ ခုနှစ်စာရင်းအရအမေရိကန်ဒေါ်လာ ၂၈.၈၅၅) ဖြင့်အဆင့် ၄၄၂ နေရာတွင်ရှိသည်။ ဒီဇင်ဘာ ၃၁ ရက် ၂၀၁၅ ဘဏ္fiscalာရေးနှစ်ကုန်ဆုံးချိန်)   ။

== စာရင်းဝင်ကုမ္ပဏီ 

## ကိုးကားစရာ
သာကစ္ဆသုတ်၊ အာဃာတဝဂ်

သာကစ္ဆသုတ်သည် အသျှင်သာရိပုတြာမိန့်မကြားတော်မူခဲ့သည့် သုတ္တန်တစ်ခု ဖြစ်သည်။ 
## သာကစ္ဆသုတ်
ထိုအခါ၌ အသျှင်သာရိပုတြာသည် ရဟန်းတို့ကို “ငါ့သျှင်ရဟန်းတို့”ဟု ခေါ်တော်မူ၏၊ “ငါ့သျှင်”ဟူ၍ ထိုရဟန်းတို့သည် အသျှင်သာရိပုကြာအား ပြန်ကြား လျှောက်ထားကြကုန်၏၊ အသျှင်သာရိပုတြာသည် ဤတရားကို ဟောတော်မူ၏။

ငါ့သျှင်တို့ တရားငါးမျိုးတို့နှင့် ပြည့်စုံသော ရဟန်းသည် သီတင်းသုံးဖော်တို့နှင့် ဆွေးနွေး မေးမြန်းရန်သင့်လျော်၏။

အဘယ်ငါးမျိုးတို့နည်းဟူမူ —

ဤသာသနာတော်၌ ရဟန်းသည် မိမိကလည်း 'သီလ' နှင့် ပြည့်စုံ၏၊ သီလပြည့်စုံမှုနှင့်စပ်သောစကားဖြင့် မေးလာသည့် ပြဿနာကိုလည်း ဖြေဆိုနိုင်၏။

မိမိကလည်း 'သမာဓိ' နှင့် ပြည့်စုံ၏၊ သမာဓိပြည့်စုံမှုနှင့်စပ်သော စကားဖြင့် မေးလာသောပြဿနာကိုလည်း ဖြေဆိုနိုင်၏။

မိမိကလည်း 'ပညာ' နှင့် ပြည့်စုံ၏၊ ပညာပြည့်စုံမှုနှင့်စပ်သော စကားဖြင့် မေးလာသော ပြဿနာကိုလည်း ဖြေဆိုနိုင်၏။

မိမိကလည်း (ကိလေသာမှ) လွတ်မြောက်မှု အရဟတ္တဖိုလ် 'ဝိမုတ္တိ' နှင့် ပြည့်စုံ၏၊ (ကိလေသာမှ) လွတ်မြောက်မှု အရဟတ္တဖိုလ် 'ဝိမုတ္တိ'  ပြည့်စုံမှုနှင့်စပ်သော စကားဖြင့် မေးလာသော ပြဿနာကိုလည်းဖြေဆိုနိုင်၏။

မိမိကလည်း (ကိလေသာမှ) လွတ်မြောက်မှု 'အရဟတ္တဖိုလ်' ကို ဆင်ခြင်တတ်သော 'ပစ္စဝေက္ခဏာ' ဉာဏ်အမြင်နှင့် ပြည့်စုံ၏၊ ကိလေသာမှ လွတ်မြောက်မှု 'အရဟတ္တဖိုလ်' ကို ဆင်ခြင်တတ်သော 'ပစ္စဝေက္ခဏာ' ဉာဏ် အမြင်ပြည့်စုံမှုနှင့်စပ်သော စကားဖြင့် မေးလာသော ပြဿနာကိုလည်း ဖြေဆိုနိုင်၏။

ငါ့သျှင်တို့ ဤတရားငါးမျိုးတို့နှင့် ပြည့်စုံသော ရဟန်းသည် သီတင်းသုံးဖော်တို့နှင့် ဆွေးနွေးမေးမြန်းရန် သင့်လျော်၏ဟု (မိန့်ဆို၏)။
## ကိုးကား
ကဏ္ဍ:အင်္ဂုတ္တရနိကာယ်
သာဇီဝသုတ်၊ အာဃာတဝဂ်

သာဇီဝသုတ်သည် အသျှင်သာရိပုတ္တရာ မိန့်မကြားတော်မူခဲ့သည့် သုတ္တန်တစ်ခု ဖြစ်သည်။ 
## သာဇီဝသုတ်
ထိုအခါ၌ အသျှင်သာရိပုတြာသည် ရဟန်းတို့ကို “ငါ့သျှင်ရဟန်းတို့”ဟု ခေါ်တော်မူ၏။ ပ။

ငါ့သျှင်တို့ တရားငါးမျိုးတို့နှင့် ပြည့်စုံသော ရဟန်းသည် သီတင်းသုံးဖော်တို့ မေးဖြေခြင်းငှါ ထိုက်၏။

အဘယ်ငါးမျိုးတို့နည်းဟူမူ -

ငါ့သျှင်တို့ ဤသာသနာတော်၌ ရဟန်းသည် မိမိကလည်း သီလနှင့် ပြည့်စုံ၏၊ သီလပြည့်စုံမှုနှင့်စပ်သော စကားဖြင့် မေးလာသော ပြဿနာကိုလည်း ဖြေဆိုနိုင်၏။

မိမိကလည်း 'သမာဓိ' နှင့် ပြည့်စုံ၏၊ သမာဓိပြည့်စုံမှုနှင့်စပ်သော စကားဖြင့် မေးလာသောပြဿနာကိုလည်း ဖြေဆိုနိုင်၏။

မိမိကလည်း 'ပညာ' နှင့် ပြည့်စုံ၏၊ ပညာပြည့်စုံမှုနှင့်စပ်သော စကားဖြင့် မေးလာသော ပြဿနာကိုလည်း ဖြေဆိုနိုင်၏။

မိမိကလည်း (ကိလေသာမှ) လွတ်မြောက်မှု အရဟတ္တဖိုလ် 'ဝိမုတ္တိ' နှင့် ပြည့်စုံ၏၊ (ကိလေသာမှ) လွတ်မြောက်မှု အရဟတ္တဖိုလ် 'ဝိမုတ္တိ' ပြည့်စုံမှုနှင့်စပ်သော စကားဖြင့် မေးလာသော ပြဿနာကိုလည်းဖြေဆိုနိုင်၏။

မိမိကလည်း (ကိလေသာမှ) လွတ်မြောက်မှု 'အရဟတ္တဖိုလ်'ကို ဆင်ခြင်တတ်သော 'ပစ္စဝေက္ခဏာ'ဉာဏ်အမြင်နှင့် ပြည့်စုံ၏၊ (ကိလေသာမှ) လွတ်မြောက်မှု 'အရဟတ္တဖိုလ်'ကို ဆင်ခြင်တတ်သော'ပစ္စဝေက္ခဏာ' ဉာဏ် အမြင်ပြည့်စုံမှုနှင့်စပ်သော စကားဖြင့် မေးလာသော ပြဿနာကိုလည်း ဖြေဆိုနိုင်၏။

ငါ့သျှင်တို့ ဤတရားငါးမျိုးတို့နှင့် ပြည့်စုံသော ရဟန်းသည် သီတင်းသုံးဖော်တို့ မေးဖြေခြင်းငှါထိုက်၏၊ တကွ အသက်မွေးရန် သင့်လျော်၏ဟု (မိန့်ဆို၏)။

## ကိုးကား
ကဏ္ဍ:အင်္ဂုတ္တရနိကာယ်
ကသာပညာရေးကောလိပ်

**ကသာပညာရေးကောလိပ်**()သည် စစ်ကိုင်းတိုင်းဒေသကြီး၊ ကသာမြို့ရှိ ပညာရေးဝန်ကြီးဌာန အဆင့်မြင့်ပညာဦးစီးဌာန လက်အောက်ခံ ပညာရေးကောလိပ်ကျောင်း ဖြစ်သည်။ ၂၀၁၉ ဒီဇင်ဘာလ ၁၈ တွင် စတင်ဖွင့်လှစ်ရာ၊ စစ်ကိုင်းတိုင်း အစိုးရအဖွဲ့  တက်ရောက်ဖွင့်လှစ်သည်။ ကျောင်းသားသမဂ္ဂ ရှိသည်။

## ကျောင်းပရဝုဏ်
ကသာပညာရေး ဒီဂရီကောလိပ်တွင် 
* သုံးထပ်စာသင်ဆောင်(၁)ဆောင်၊
* နှစ်ထပ်စာသင်ဆောင် (သိပ္ပံလက်တွေ့ဆောင်)(၁)ဆောင်
* သင်တန်းသား ၁၆၀ ဆံ့ နှစ်ထပ်အိပ်ဆောင်(၂)ဆောင်၊ 
* လေးခန်းတွဲ လေးထပ် ဆရာ/ဆရာမ ဆောင် (၁)ဆောင်
* စားရိပ်သာ ၁ ဆောင်
* ကျောင်းအုပ်ကြီးနေအိမ် ၁ ဆောင် ရှိသည်။ 

၂၀၁၈-၂၀၁၉ ပညာသင်နှစ်တွင် ကသာ၊ အင်းတော်၊   ဗန်းမောက်၊ ထီးချိုင့်၊ ဝန်းသို၊ ပင်လည်ဘူး၊ ကောလင်း၊ ရွှေဘိုနှင့် ကန့်ဘလူမြို့နယ်တို့မှ ဝင်ခွင့်ရ  ကျောင်းသူကျောင်းသား ၆၅ ဦး ပညာသင်ယူနေကာ၊ ၂၀၁၉-၂၀၂၀ ပညာသင်နှစ်တွင် သင်တန်းသား ၂၀ဝ ဦး ခေါ်ယူသွားမည် ဖြစ်သည်။ ဆရာ/မဝန်ထမ်းအင်အား ၃၀ ရှိသည်။

မီတာ ၄၀၀ ပြေးလမ်းပါ ဘောလုံးကွင်းကို ထည့်သွင်း တည်ဆောက်ထားသည်။

## ကိုးကား
ကဏ္ဍ:စစ်ကိုင်းတိုင်းဒေသကြီးအတွင်းရှိ တက္ကသိုလ်များ
လော်ဝေါ်ဘာသာစကား

**လော်ဝေါ်** ဘာသာစကားကို **မရူ နှင့် လင်စု** သိရှိကြ ကာ (  ၊ မြန်မာ : လင်စု၊ မရူ ) ထိုဘာသာစကားသည် ဗမာနွယ်ဘာသာစကားဖြစ်ပြီး တရုတ်ပြည်တွင် ပြောဆိုသူ ထောင်ဂဏန်းရှိဖြစ်သည်။

## ပျံ့နှံ့နေထိုင်ခြင်း 
၂၀၀၅ခုနှစ် ထုတ်ပြန်ချက်အရ တရုတ်ပြည်တွင် လင်စုစကားပြောဆိုသူ ၅,၆၀၀ဦး ရှိသည်ဟု သိရှိရသည်။ မြန်မာနိုင်ငံ၊ ကချင်ပြည်နယ် အရှေ့ပိုင်းအစွန်အဖျားတွင် လူဦးရေထောင်ဂဏန်းခန့် ဖြန့်ကျက်နေထိုင်ကြသည်။ 

အောက်ပါမြို့များတွင် နေထိုင်ကြသည်။ 

* လူရှီမြို့တော် : ယင်းဖန်မြို့နယ် 营盘乡
* လျင်ဟောခရိုင် : မယ်ညင်မြို့နယ် 养乡
* လောင်ချွန်ခရိုင် : ပင်ဝိုင်မြို့နယ်နှင့် ကျင်ကန်မြို့နယ်  景 坎乡

လင်စုလူမျိုးများသည်သူတို့ကိုယ်သူတို့ လော်ဝေါ် - '''' ဟု ခေါ်ဆိုကြသည်။  

## ကိုးကား 
ကဏ္ဍ:တရုတ်နိုင်ငံ၏ ဘာသာစကားများ
ကဏ္ဍ:မြန်မာနိုင်ငံ၏ ဘာသာစကားများ
ပဉှပုစ္ဆာသုတ်

ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ အရှင်သာရိပုတ္တရာထေရ် သီတင်းသုံးတော်မူစဉ် ပြဿနာမေးမြန်းသောသူ၏ ပြဿနာမေးခြင်း အကြောင်းငါးပါးနှင့် မိမိကိုယ်တိုင် ပြဿနာမေးမြန်းခြင်းသည် ပဉ္စမမြောက် အကြောင်း ဖြစ်ပုံကို အရှင်သာရိပုတ္တရာက ရဟန်းတို့အား ဟောတော်မူသည့်သုတ်။

အဋ္ဌကထာ၌ ဖွင့်ဆိုချက် အနည်းငယ်ရှိပါသည်။

--------------
ပဉှပုစ္ဆာသုတ် သည် အသျှင်သာရိပုတ္တရာ ဟောကြားတော်မူခဲ့သည့် သုတ္တန်တစ်ခု ဖြစ်သည်။ 
## ပဉှပုစ္ဆာသုတ် 
ထိုအခါ အသျှင်သာရိပုတြာသည် ရဟန်းတို့ကို “ငါ့သျှင်ရဟန်းတို့”ဟု ခေါ်တော်မူ၏။ ပ။

ငါ့သျှင်တို့ သူတစ်ပါးအား ပြဿနာမေးသူဟူသမျှ အားလုံးသည် အကြောင်းငါးမျိုးတို့ဖြင့်သော်လည်းကောင်း၊ ထိုအကြောင်းငါးမျိုးတို့တွင် တစ်မျိုးမျိုးဖြင့်သော်လည်းကောင်း မေး၏။

အဘယ်ငါးမျိုးတို့နည်းဟူမူ —

ပညာနုံ့သည်၏ အဖြစ် အလွန်တွေဝေသည်၏ အဖြစ်ကြောင့် သူတစ်ပါးအား ပြဿနာမေး၏။

ယုတ်ညံ့သော အလိုရှိသဖြင့် အလိုဆိုးနှိပ်စက်အပ်သည်ဖြစ်၍ သူတစ်ပါးအား ပြဿနာမေး၏။

နှိပ်စက်လိုသည်ဖြစ်၍ သူတစ်ပါးအား ပြဿနာမေး၏။

သိလိုသည်ဖြစ်၍ သူတစ်ပါးအား ပြဿနာမေး၏။

ထို့ပြင် အကယ်၍ ပြဿနာကို ငါ မေးသည်ရှိသော် ကောင်းစွာ ဖြေဆိုနိုင်ပါမူ ကောင်း၏၊ ကောင်းစွာမဖြေဆိုနိုင်ပါမူ ငါသည်ပင် ထိုသူအား ကောင်းစွာ ဖြေကြားမည်ဟု ဤသို့ စိတ်ရှိသည်ဖြစ်၍သူတစ်ပါးအား ပြဿနာမေး၏။

ငါ့သျှင်တို့ သူတစ်ပါးအား ပြဿနာမေးသူဟူသမျှအားလုံးသည် ဤအကြောင်းငါးမျိုးတို့ဖြင့်သော်လည်းကောင်း၊ ထိုအကြောင်းငါးမျိုးတို့တွင် တစ်မျိုးမျိုးဖြင့်သော်လည်းကောင်း သူတစ်ပါးအား ပြဿနာမေး၏။

ငါ့သျှင်တို့ ငါသည်မူကား အကယ်၍ ပြဿနာကို ငါမေးသည်ရှိသော် ကောင်းစွာ ဖြေဆိုနိုင်ပါမူကောင်း၏၊ ကောင်းစွာ မဖြေဆိုနိုင်ပါမူ ငါသည်ပင် ထိုသူအား ကောင်းစွာ ဖြေကြားမည်ဟု ဤသို့စိတ်ရှိသည်ဖြစ်၍ သာလျှင် သူတစ်ပါးအား ပြဿနာကို မေး၏ဟု (မိန့်ဆို၏)။
## ကိုးကား
ကဏ္ဍ:အင်္ဂုတ္တရနိကာယ်
ပဌမ အာဃာတပဋိဝိနယသုတ်

ပဌမ အာဃာတပဋိဝိနယသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ 
## ပဌမ အာဃာတပဋိဝိနယသုတ်
ရဟန်းတို့ ရန်ငြိုးဖွဲ့ခြင်း 'အာဃာတ' ကို ပယ်ဖျောက်ကြောင်း တရားတို့သည် ဤငါးမျိုးတို့တည်း၊ ရဟန်းအား အာဃာတဖြစ်ပေါ်ရာ အာရုံ၌ (ဤတရားငါးမျိုးဖြင့်) အာဃာတကို အချင်းခပ်သိမ်းပယ်ဖျောက်ရမည်။

အဘယ်ငါးမျိုးတို့နည်းဟူမူ-

ရဟန်းတို့ ရန်ငြိုးဖွဲ့ခြင်း ဖြစ်ပေါ်လာရာ ပုဂ္ဂိုလ်၌ ချစ်ခြင်း 'မေတ္တာ' ကို ပွားများရမည်၊ ဤသို့ အားဖြင့်ထိုပုဂ္ဂိုလ်၌ ရန်ငြိုးဖွဲ့ခြင်းကို ပယ်ဖျောက်ရမည်။

ရဟန်းတို့ ရန်ငြိုးဖွဲ့ခြင်း ဖြစ်ပေါ်လာရာ ပုဂ္ဂိုလ်၌ သနားခြင်း 'ကရုဏာ' ကို ပွားများရမည်၊ ဤသို့အားဖြင့် ထိုပုဂ္ဂိုလ်၌ ရန်ငြိုးဖွဲ့ခြင်းကို ပယ်ဖျောက်ရမည်။

ရဟန်းတို့ ရန်ငြိုးဖွဲ့ခြင်း ဖြစ်ပေါ်လာရာ ပုဂ္ဂိုလ်၌ လျစ်လျူရှုခြင်း 'ဥပေက္ခာ' ကို ပွားများရမည်၊ ဤသို့အားဖြင့် ထိုပုဂ္ဂိုလ်၌ ရန်ငြိုးဖွဲ့ခြင်းကို ပယ်ဖျောက်ရမည်။

ရဟန်းတို့ ရန်ငြိုးဖွဲ့ခြင်း ဖြစ်ပေါ်လာရာ ပုဂ္ဂိုလ်၌ သတိမထားခြင်း နှလုံးမသွင်းခြင်းသို့ ရောက်စေရမည်၊ ဤသို့အားဖြင့် ထိုပုဂ္ဂိုလ်၌ ရန်ငြိုးဖွဲ့ခြင်းကို ပယ်ဖျောက်ရမည်။

ရဟန်းတို့ ရန်ငြိုးဖွဲ့ခြင်း ဖြစ်ပေါ်လာရာ ပုဂ္ဂိုလ်၌ ကံသာလျှင် မိမိဥစ္စာရှိသော အဖြစ်ကို ဆောက်တည်ရမည်။

“ဤအသျှင်သည် ကံသာလျှင် မိမိဥစ္စာရှိ၏၊ ကံ၏ အမွေခံဖြစ်၏၊ ကံသာလျှင် အကြောင်းရှိ၏၊ ကံသာလျှင် အဆွေအမျိုးရှိ၏၊ ကံသာလျှင် လဲလျောင်းရာရှိ၏၊ (မိမိ) ပြုလုပ်မည့် ကောင်းသော ကံ,မကောင်းသော ကံသာလျှင် အမွေခံ ဖြစ်ပေလိမ့်မည်”ဟု (ဆောက်တည်ရမည်)။

ဤသို့အားဖြင့် ထိုပုဂ္ဂိုလ်၌ ရန်ငြိုးဖွဲ့ခြင်းကို ပယ်ဖျောက်ရမည်။

ရဟန်းတို့ ရန်ငြိုးဖွဲ့ခြင်းကို ပယ်ဖျောက်ကြောင်း တရားတို့သည် ဤငါးမျိုးတို့တည်း၊ ရဟန်းအားအာဃာတဖြစ်ပေါ်ရာ အာရုံ၌ (ဤတရားငါးမျိုးတို့ဖြင့်) အာဃာတကို အချင်းခပ်သိမ်း ပယ်ဖျောက်ရမည်ဟု (မိန့်တော်မူ၏)။

## ကိုးကား
ကဏ္ဍ:အင်္ဂုတ္တရနိကာယ်
ဂါရိုဘာသာစကား

## ကိုးကား 
ကဏ္ဍ:ဘင်္ဂလားဒေ့ရှ်နိုင်ငံ၏ ဘာသာစကားများ
ဘဒ္ဒဇိသုတ်

အရှင်အာနန္ဒာမထေရ် ဝံသနိုင်ငံ ကောသမ္ဗီမြို့ ဃောသိတာရုံကျောင်းတော်၌ သီတင်းသုံးတော်မူနေစဉ် အရှင်အာနန္ဒာက မေးမြန်းသဖြင့် အရှင်ဘဒ္ဒဇိထေရ်ကဒဿနဂ္ဂ၊ သဝနဂ္ဂ၊ သုခဂ္ဂ၊ သညာဂ္ဂ၊ သဝနဂ္ဂတို့ကို ဟောပါသည်။ အရှင်ဘဒ္ဒဇိထေရ်က မေးလျှောက်သဖြင့် အရှင်အာနန္ဒာထေရ်က ထို အဂ္ဂ-ငါးမျိုးကို တစ်မျိုး ထူးခြားဟောတော်မူပါသည်။

အဋ္ဌကထာ, ဋီကာတို့၌ ဖွင့်ဆိုချက်များရှိပါသည်။

------------

ဘဒ္ဒဇိသုတ်သည် အသျှင်အာနန္ဒာ ဟောကြားတော်မူခဲ့သည့် သုတ္တန်တစ်ခု ဖြစ်သည်။ 
## ဘဒ္ဒဇိသုတ်
အခါတစ်ပါး၌ အသျှင်အာနန္ဒာသည် ကောသမ္ဗီပြည် ဃောသိတာရုံကျောင်း၌ (သီတင်းသုံး) နေတော်မူ၏။ ထိုအခါ အရှင်ဘဒ္ဒဇိသည် အသျှင်အာနန္ဒာထံသို့ ချဉ်းကပ်၍ အသျှင်အာနန္ဒာနှင့်အတူဝမ်းမြောက်ဖွယ် အမှတ်ရဖွယ်စကားကို ပြောဆိုပြီးဆုံးစေပြီးလျှင် တစ်ခုသော နေရာ၌ ထိုင်နေ၏၊ တစ်ခုသော နေရာ၌ ထိုင်နေသော အသျှင်ဘဒ္ဒဇိအား အသျှင်အာနန္ဒာသည် -

“ငါ့သျှင်ဘဒ္ဒဇိ မြင်ခြင်းတို့တွင် အဘယ်မြင်ခြင်းသည် အမြတ်ဆုံးနည်း။

ကြားခြင်းတို့တွင် အဘယ်ကြားခြင်းသည် အမြတ်ဆုံးနည်း။

ချမ်းသာတို့တွင် အဘယ်ချမ်းသာသည် အမြတ်ဆုံးနည်း။

သညာတို့တွင် အဘယ်သညာသည် အမြတ်ဆုံးနည်း။

ဘုံဘဝတို့တွင် အဘယ်ဘုံဘဝသည် အမြတ်ဆုံးနည်း”ဟု မေးလျှောက်၏။

ငါ့သျှင်အာနန္ဒာ မိမိကသာ လွှမ်းမိုးနိုင်၍ မည်သူကမျှ မိမိကို မလွှမ်းမိုးနိုင်သော စင်စစ် (အလုံးစုံကို) မြင်တတ်သော အလိုအတိုင်း ဖြစ်စေနိုင်သည့် ဗြဟ္မာသည် ရှိ၏၊ အကြင်သူသည် ထိုဗြဟ္မာ ကို မြင်၏၊ ဤဗြဟ္မာကို မြင်ရခြင်းသည် မြင်ခြင်းတကာတို့တွင် အမြတ်ဆုံးဖြစ်၏။

ငါ့သျှင်အာနန္ဒာ ချမ်းသာဖြင့် လွန်စွာစိမ့်စို, ထက်ဝန်းကျင် စိမ့်စိုကုန်သော အာဘဿရမည်သောဗြဟ္မာတို့သည် ရှိကုန်၏၊ ထိုဗြဟ္မာတို့သည် တစ်ရံတစ်ခါ “ဪချမ်းသာပေစွ ဪချမ်းသာပေစွ”ဟုဝမ်းမြောက် ဝမ်းသာ ဥဒါန်းကျူးရင့်ကြကုန်၏၊ အကြင်သူသည် ထိုဗြဟ္မာတို့ အသံကို ကြား၏၊ ဤဗြဟ္မာတို့၏ ကျူးရင့်သံကို ကြားရခြင်းသည် ကြားခြင်းတကာတို့တွင် အမြတ်ဆုံးဖြစ်၏။

ငါ့သျှင်အာနန္ဒာ သုဘကိဏှမည်သော ဗြဟ္မာတို့သည် ရှိကုန်၏၊ ထိုဗြဟ္မာတို့သည် ထင်ရှားရှိသောချမ်းသာကိုသာလျှင် နှစ်သက်ကုန်သည် ဖြစ်၍ ခံစားကုန်၏၊ ဤချမ်းသာကို ခံစားခြင်းသည် ချမ်းသာတကာတို့တွင် အမြတ်ဆုံးဖြစ်၏။

ငါ့သျှင်အာနန္ဒာ အာကိဉ္စညာယတနဘုံသို့ ကပ်ရောက်ကုန်သော ဗြဟ္မာတို့သည် ရှိကုန်၏၊ ဤဗြဟ္မာတို့၏ သညာသည် သညာတကာတို့တွင် အမြတ်ဆုံးဖြစ်၏။

ငါ့သျှင်အာနန္ဒာ နေဝသညာနာသညာယတနဘုံသို့ ကပ်ရောက်ကုန်သော ဗြဟ္မာတို့သည် ရှိကုန်၏၊ ဤဗြဟ္မာတို့၏ ဘဝသည် ဘဝတကာတို့တွင် အမြတ်ဆုံးဖြစ်၏ဟု (မိန့်ဆို၏)။

အသျှင်ဘဒ္ဒဇိ၏ အဖြေစကားသည် များစွာသော လူအပေါင်း၏ အလိုနှင့် ညီညွတ်ပါ၏ဟု (ဆို၏)။

အသျှင်အာနန္ဒာသည် အကြားအမြင်များ၏၊ အသျှင်အာနန္ဒာပင် ဖြေပါလော့ဟု (လျှောက်ပြန်၏)။

ငါ့သျှင်ဘဒ္ဒဇိ သို့ဖြစ်လျှင် နာကြားလော့၊ ကောင်းစွာ နှလုံးသွင်းလော့၊ ဟောကြားပါအံ့ဟု (ဆို၏)။

“အသျှင်အာနန္ဒာ ကောင်းပါပြီ”ဟု အသျှင်ဘဒ္ဒဇိသည် အသျှင်အာနန္ဒာအား ဝန်ခံ၏၊ အသျှင်အာနန္ဒာသည် ဤစကားကို ဟောကြားတော်မူ၏ - 

ငါ့သျှင် မြင်သူအား (မြင်ခြင်း၏) အခြားမဲ့၌ အာသဝေါတရားတို့ကုန်ခန်း၏၊ ဤမြင်ခြင်းသည် မြင်ခြင်းတကာတို့တွင် အမြတ်ဆုံးဖြစ်၏။

ကြားသူအား (ကြားခြင်း၏) အခြားမဲ့၌ အာသဝေါတရားတို့ကုန်ခန်း၏၊ ဤကြားခြင်းသည် ကြားခြင်းတကာတို့တွင် အမြတ်ဆုံးဖြစ်၏။

ချမ်းသာခြင်းရှိသူအား (ချမ်းသာခြင်း၏) အခြားမဲ့၌ အာသဝေါတရားတို့ကုန်ခန်း၏၊ ဤချမ်းသာခြင်းသည် ချမ်းသာတကာတို့တွင် အမြတ်ဆုံးဖြစ်၏။

သညာရှိသူအား (သညာ၏) အခြားမဲ့၌ အာသဝေါတရားတို့ကုန်ခန်း၏၊ ဤသညာသည် သညာ့တကာတို့တွင် အမြတ်ဆုံးဖြစ်၏။

ဘဝရှိသူအား (ဘဝ၏) အခြားမဲ့၌ အာသဝေါတရားတို့ကုန်ခန်း၏၊ ဤဘဝသည် ဘဝတကာ တို့တွင်အမြတ်ဆုံးဖြစ်၏ဟု (ဟောကြားတော်မူ၏)။

## ကိုးကား
ကဏ္ဍ:အင်္ဂုတ္တရနိကာယ်
ဘာလဲ့ရာဖန်

ပေါ်မှနေ၍ လှံဖြင့် ခစ်မိယားရာ ကို ထိုးသတ်စဉ်။ ၄၂၅-၄၂၀ ဘီစီ]]

**ဘာလဲ့ရာဖန်** (ရှေးဂရိ : **Βελλεροφῶν** (ဗယ်လယ်လိုဖွန်) ; ) သည် ဂရိဒဏ္ဍာရီမီ သူရဲကောင်းတစ်ဦးဖြစ်သည်။ ဟဲရာကလီးဇ်ခေတ်မတိုင်မီ ပါးဆီးယပ်စ်၊ ကဒ်မက်စ် တို့နှင့်အတူ အကြီးကျယ်ဆုံး သူရဲကောင်းတစ်ဦးနှင့် မိစ္ဆာများသုတ်သင်သူ တစ်ဦးဖြစ်သည်။ ခစ်မိယားရာကို သုတ်သင်ခြင်းသည် ၎င်း၏ အကြီးမားဆုံး စွမ်းဆောင်ချက်ဖြစ်၏ ။ ဟိုးမားက ထိုသတ္တဝါကို ခြင်္သေ့ဦးခေါင်း၊ ဆိတ်ခန္ဓာကိုယ်၊ မြွေနဂါးအမြီးရှိကာ မီလျှံများကို ဆိုးဆိုးရွားရွားမှုတ်ထုတ်သည်ဟု ဖော်ပြခဲ့သည်။ ဘာလဲ့ရာဖန်သည် အသီးနာ၏ အဆောင် မြင်းဇက်ကြိုးတန်ဆာ အကူအညီဖြင့် ပက်ဂါဆပ်စ်ကို ဖမ်းဆီးနိုင်ခဲ့လေသည်။ သို့သော်ငြားလည်း ပက်ဂါဆပ်စ်ကို စီးနင်း၍ အိုလံပတ်တောင်ကို တက်ရောက်ရန် ကြိုးပမ်းခဲ့သဖြင့် နတ်ဘုရားတို့၏ နှစ်သက်သဘောကျခြင်းကို မရရှိခဲ့ပေ။

## ကိုးကား
ကဏ္ဍ:ဂရိ ဒဏ္ဍာရီလာ သူရဲကောင်းများ
ခိပ္ပနိသန္တိသုတ်

(၂)သုတ် ရှိပါသည်။

အတ္တဟိတအကျိုးအတွက်သာ ကျင့်သောပုဂ္ဂိုလ်၊ ပရဟိတအကျိုးအတွက်သာ ကျင့်သောပုဂ္ဂိုလ်၊ အတ္တဟိတ, ပရဟိတအကျိုးနှစ်မျိုးလုံးအတွက် မကျင့်သောပုဂ္ဂိုလ်၊ အတ္တဟိတ, ပရဟိတအကျိုးနှစ်မျိုးလုံးအတွက် ကျင့်သောပုဂ္ဂိုလ်-ဟု ပုဂ္ဂိုလ်လေးမျိုးကို အကျယ်ဟောတော်မူသည့်သုတ်။
----------

အတ္ထကုသလ, ဓမ္မကုသလ, ဗျဉ္ဇနကုသလ, နိရုတ္တိကုသလ, ပုဗ္ဗာပရကုသလဟူသော တရားငါးမျိုးနှင့် ပြည့်စုံသောပုဂ္ဂိုလ်သည် ကုသိုလ်တရားတို့၌ လျင်မြန်စွာဆောင်မှတ်နိုင်သူ၊ ကောင်းစွာ (ပြည့်ပြည့်စုံစုံ)သင်ယူအပ်သည်ကိုပြု၍ သင်ယူနိုင်သူ၊ များစွာသင်ယူနိုင်သူ၊ သင်ယူအပ်သမျှ မမေ့မပျောက်သူဖြစ်ပုံကို အရှင်သာရိပုတ္တရာထေရ်၏ တိုက်တွန်းချက်အရ အရှင်အာနန္ဒာ ဟောပြသည့်သုတ်။

အရှင်အာနန္ဒာသည် ဤတရားငါးမျိုးနှင့် ပြည့်စုံသူဖြစ်ပုံကို အရှင်သာရိပုတ္တရာထေရ်က ပြန်လည်မိန့်ကြားတော်မူပါသည်။

အဋ္ဌကထာ၌-ပုဗ္ဗာပရကုသလငါးမျိုးကို အကျယ်ဖွင့်ပြထားပါသည်။

--------------

ခိပ္ပနိသန္တိသုတ် သည် အသျှင်သာရိပုတြာ ဟောကြားတော်မူခဲ့သည့် သုတ္တန်တစ်ခု ဖြစ်သည်။ 
## ခိပ္ပနိသန္တိသုတ် 
ထိုအခါ၌ အသျှင်အာနန္ဒာသည် အသျှင်သာရိပုတြာထံသို့ ချဉ်းကပ်၍ အသျှင်သာရိပုတြာနှင့် အတူဝမ်းမြောက် ဝမ်းသာ (နှုတ်ဆက်) ပြောဆို၏၊ ဝမ်းမြောက်ဖွယ် အမှတ်ရဖွယ်စကားကို ပြောဆိုပြီးဆုံးစေ၍ တစ်ခုသော နေရာ၌ ထိုင်နေပြီးသော် အသျှင်သာရိပုတြာအား ဤစကားကို လျှောက်၏ —

ငါ့သျှင်သာရိပုတြာ အဘယ်မျှသော အတိုင်းအရှည်ဖြင့် ရဟန်းသည် ကုသိုလ်တရားတို့၌ လျင်မြန်စွာလည်း မှတ်ဆောင်တတ်, ကောင်းစွာ သင်ယူအပ်သည်ကို ပြု၍လည်း သင်ယူတတ်ပါသနည်း၊ များစွာလည်း သင်ယူပါသနည်း၊ သင်ယူအပ်ပြီးသော အရာသည်လည်း ထိုရဟန်းအား မမေ့ပျောက်ပါသနည်းဟု (မေးလျှောက်၏)။

အသျှင်အာနန္ဒာသည် အကြားအမြင်များပါ၏၊ အသျှင်အာနန္ဒာသည်ပင် ဟောကြားပါလော့ဟု (မိန့်ဆို၏)။

ငါ့သျှင်သာရိပုတြာ သို့ဖြစ်လျှင် နားထောင်ပါလော့၊ ကောင်းစွာ နှလုံးသွင်းပါလော့၊ ဟောကြားပါမည်ဟု (ဆို၏)။

“ငါ့သျှင် ကောင်းပါပြီ”ဟု အသျှင်သာရိပုတြာသည် အသျှင်အာနန္ဒာအား ဝန်ခံတော်မူ၏၊ အသျှင်အာနန္ဒာသည် ဤစကားကို မိန့်ဆို၏-

ငါ့သျှင်သာရိပုတြာ ဤသာသနာတော်၌ ရဟန်းသည်-

အနက်၌လည်း လိမ္မာ၏။

ပါဠိ၌လည်း လိမ္မာ၏။

အက္ခရာအပြား၌လည်း လိမ္မာ၏။

သဒ္ဒါ၌လည်း လိမ္မာ၏။

ရှေ့နောက် အစီအစဉ်၌လည်း လိမ္မာ၏။

ငါ့သျှင်သာရိပုတြာ ဤမျှသော အတိုင်းအရှည်ဖြင့် ရဟန်းသည် ကုသိုလ်တရားတို့၌ လျင်မြန်စွာလည်းမှတ်ဆောင်တတ်, ကောင်းစွာ သင်ယူအပ်သည်ကို ပြု၍လည်း သင်ယူတတ်၏၊ များစွာလည်းသင်ယူတတ်၏၊ သင်ယူအပ်ပြီးသော အရာသည်လည်း ထိုရဟန်းအား မမေ့ပျောက်ဟု (မိန့်ဆို၏)။

ငါ့သျှင်တို့ အံ့ဖွယ်ရှိပါပေ၏၊ ငါ့သျှင်တို့ မဖြစ်ဖူးမြဲ ဖြစ်ပါပေ၏၊ အသျှင်အာနန္ဒာသည် အလွန်လျှင်ဤတရားစကားကို ကောင်းစွာ ဟောကြားအပ်ပါပေ၏၊ ငါတို့သည် အသျှင်အာနန္ဒာကို ဤတရားငါးမျိုးတို့နှင့် ပြည့်စုံ၏ဟု အမှတ်ထားကုန်အံ့။

အသျှင်အာနန္ဒာသည် - 

အနက်၌ လိမ္မာ၏။

ပါဠိ၌ လိမ္မာ၏။

အက္ခရာအပြား၌ လိမ္မာ၏။

သဒ္ဒါ၌ လိမ္မာ၏။

ရှေ့နောက် အစီအစဉ်၌ လိမ္မာ၏ဟု (အမှတ်ထားကုန်အံ့ဟု မိန့်ဆို၏)။

## ကိုးကား
ကဏ္ဍ:အင်္ဂုတ္တရနိကာယ်
မစ်နာတော

ဂရိဒဏ္ဍာရီတွင် မစ်နာတော (သို့) မိနောတာ ( (မီးနောတာရော့ရှ်); လက်တင်: Minotaurus (မီးနောတောင်းရပ်စ်); ) သည် ဂန္ထဝင်ခေတ်ကာလများတွင် နွားသိုး၏ ဦးခေါင်းနှင့် အမြီး၊ လူခန္ဓာကိုယ် ဖြင့် သရုပ်ဖော်ရေးဆွဲကြသည့် ဒဏ္ဍာရီလာ သတ္တဝါဖြစ်သည်။ သို့မဟုတ်ပါကလည်း ရောမ ကဗျာဆရာ အောဗစ်က လူတစ်ပိုင်း၊ နွားသိုးတစ်ပိုင်းဟု ဖော်ပြသည်။ ၎င်းသည် အလွန်တရာရှုပ်ထွေးသော လားဘရင့်သ် ခေါ် ဝင်္ကပါ၏ အလယ်တွင်နေထိုင်ကျက်စားသည်။ ထိုဝင်္ကပါကို ဗိသုကာဆရာ ဒက်ဒါလပ်စ်နှင့် သားဖြစ်သူ အစ်ကာလပ်စ်တို့က ခရီးတီးဘုရင် မိုင်းနော့စ်အမိန်ဖြင့် တီထွင်ခဲ့ကြသည်။ မစ်နာတောကို နောက်ဆုံး၌ အေသင်သူရဲကောင်း သီးဆီးယပ်စ်က သုတ်သင်နိုင်ခဲ့သည်။

## ကိုးကား
ကဏ္ဍ:ဂရိ ဒဏ္ဍာရီလာ သတ္တဝါများ
ပက်ဂါဆပ်စ်

**ပက်ဂါဆပ်စ်** (, *Pḗgasos*; ) သည် ဒဏ္ဍာရီလာ အတောင်ပံပါ၍ အစွမ်းထင်သော မြင်းပျံတစ်ကောင်ဖြစ်သည်။ ဂရိဒဏ္ဍာရီတွင် အသိမှတ်အပြုခံရဆုံး သတ္တဝါများအနက် တစ်ကောင်ဖြစ်သည်။ များသောအားဖြင့် ဖြူဖွေးဆွတ်နေသည်ဟု သရုပ်ဖော်ကြပြီး အိုလံပတ်တောင်နတ်ဘုရား ပိုဆိုက်ဒန်၏ သားသမီးတစ်ဦးဖြစ်သည်။ ဂေါ်ဂန် မက်ဒူဆာမှ မြင်းအဖြစ် သားပေါက်လာခဲ့သည်။ ပေါက်ဖွားပုံမှာ သူရဲကောင်း ပါးဆီးယပ်စ်က မက်ဒူဆာကို ခေါင်းဖြတ်လိုက်သောအခါ သေဆုံးသွားသော မက်ဒူဆာထံမှ မွေးဖွားလာခြင်း ဖြစ်၏ ။ ပက်ဂါဆပ်စစ်သည် ခရီဆားအို၏ ညီအကိုဖြစ်၍ ဂီရီယွန်၏ ဦးလေးတော်စပ်သူ ဖြစ်သည်။

ပက်ဂါဆပ်စ်ကို အသီးနာနှင့် ပိုဆိုက်ဒန်တို့၏ အကူအညီဖြင့် ဘာလဲ့ရာဖန်သည် ပင်ရီးနီ ရေပန်းအနီး၌ ဖမ်းဆီးမိခဲ့သည်။ ပက်ဂါဆပ်စ်သည် မိစ္ဆာသတ္တဝါ ခစ်မိယားရာကို သတ်ရာ၌ ဘာလဲ့ရာဖန်ကို စီးနင်းခွင့်ပြုခဲ့သည်။ ထိုသို့သုတ်သင်ခြင်းကပင် အခြားများစွာသော စွန့်စားခန်းများကို ဖြစ်စေခဲ့သေးသည်။ ဘာလဲ့ရာဖန် အိုလံပတ်တောင်ကို တက်ရောက်ရန်ကြိုးပမ်းစဉ် မြင်းပေါ်မှပြုတ်ကျခဲ့သည်။ ထို့နောက် ဇုစ်က ပက်ဂါဆပ်စ်ကို ကြယ်တာရာ (ကြယ်စုတန်း) တစ်ခုဖြစ်စေရန် အသွင်ပြောင်းပေးခဲ့သည်။

## ကိုးကား
ကဏ္ဍ:ဂရိ ဒဏ္ဍာရီလာ သတ္တဝါများ
သီးဆီးယပ်စ်

**သီးဆီးယပ်စ်** (; ) သည် အေသင်မြို့ ကို တည်ထောင်သူ ဒဏ္ဍာရီလာ သူရဲကောင်းနှင့် ဘုရင်တစ်ပါးဖြစ်သည်။ ပါးဆီးယပ်စ်၊ ကဒ်မက်စ်၊ ဟဲရာခလီးဇ် တို့ကဲ့သို့ ရှေးဟောင်းခေတ် ဘာသာရေး၊ လူမှုရေးဆိုင်ရာ အဖွဲ့တစ်ခုဟု ဖော်ပြထားသော ရန်သူများကို တိုက်ပွဲဝင် ကျော်လွှားခဲ့သူတစ်ဦးဖြစ်၏။ ဟာကျူလီသည် အိုလံပီယာ လွင်ပြင် (Olympia) ကိုဖြစ်စေ (ပြုလုပ်) သကဲ့သို့ သီးဆီးယပ်စ်၏ သမိုင်း၌ ပါဝင်သောကဏ္ဍကို "အဓိက ယဉ်ကျေးမှု အကူးအပြောင်းကာလ" ဟု ခေါ်ဆိုကြသည်။

ဟဲရာကလီးဇ်သည် ဒေါရီယန်သားများအတွက် တည်ထောင်သူ သူရဲကောင်းဖြစ်သည့်အတိုင်း သီးဆီးယပ်စ်သည်လည်း အေသင်သားများအတွက် တည်ထောင်သူ သူရဲကောင်းတစ်ဦးဖြစ်လေသည်။ အေသင်သားတို့က သီးဆီးယပ်စ်ကို 'ကြီးကျယ်သော ပြုပြင်ပြောင်းလဲသူ' အဖြစ်သတ်မှတ်ကြပြီး ၎င်း၏ အမည်နာမသည် '** (**') မှဆင်းသက်လာကာ အနက်မှာ "စည်းကမ်း (သို့) စည်းမျဉ်း" ဟု အဓိပ္ပာယ်ရရှိသည်။ သီးဆီးယပ်စ်ပါဝင်သော ခရီးစဉ်များ၊ စွန့်စားခန်းများနှင့် ၎င်း၏မိတ်ဆွေများ စသည်တို့သည် ခေတ်အဆက်ဆက် စိတ်ကူးယဉ်ဇာတ်လမ်းများအတွက် ကုန်ကြမ်းပစ္စည်းပင် ဖြစ်သည်။

သီးဆီးယပ်စ်သည် အေသင်အဖြစ် အာတီကဒေသ (Attica) ကို နိုင်ငံရေးအရ စုစည်းညီညွတ်စေခဲ့သည်။ ဘီလူးများ၊ မိစ္ဆာသတ္တဝါမျကို ကျော်လွှားနိုင်ခဲ့ပြီး ၎င်း၏ ခက်ခဲသော ခရီးစဉ်တွင် အေသင်(မြို့ပြနိုင်ငံ) တည်ခြင်းကို အရည်အသွေးတစ်ရပ်၏ အမှတ်သညာအဖြစ် ဖော်ပြလေ့ရှိကြသည်။ နိုင်ငံကို စုရုံးတည်ထောင်သူဖြစ်သောကြောင့် မိုက်ဆီးနီး တွင် တူးဖော်တွေ့ရှိသည့် နန်းတော်နှင့် ဆင်တူနိုင်သော "အခရောပါလစ်" (Acropolis) ရဲတိုက်ခံတပ်ကြီးတွင် နန်းတော်တစ်ခုကို တည်ဆောက်ခဲ့သည်။ ဂရိ ခရီးသွားနှင့် ပထဝီဝင်ပညာရှင် ပေါဆေးနိယပ်စ်က သီးဆီးယပ်စ်သည် မြို့ပြနိုင်ငံတည်ထောင်ပြီးနောက် "လူသားအားလုံးအတွက် အဲဖရာဒိုက်တီ" နှင့် "ပီသော့ - Peitho" (နတ်ဘုရားမ) ကိုးကွယ်ယုံကြည်မှုတစ်ခုကို အခရောပါလစ်၏ တောင်ဘက်ကုန်းစောင်း(ဒေသ)တွင် တည်ထောင်ခဲ့သည် ဟု ဖော်ပြသည်။ 

ဂရိတွေးခေါ်ရှင် ပလူးတာ့ခ်၏ "သီးဆီးယပ်စ် ဘဝ" သည် မစ်နာတော သေဆုံးခြင်း၊ သီးဆီးယပ်စ် လွတ်မြောက်ခြင်း၊ ခရီးတီးမင်းသမီ အာရီးယတ်ဒနီ၏ သီးဆီးယပ်စ်အပေါ် ချစ်ခြင်း စသောအမျိုးမျိုးသော ဖော်ပြချက်များကို ရေးသားထားသည်။ 

ပလူးတာ့ခ်၏ ရင်းမြစ်စာပေများတွင် ဖီရီးဆိုက်ဒီးဇ် (ဘီစီ ငါးရာစု အလယ်ခန့်) ၊ ဖစ်လောကာရပ်စ် (ဘီစီ လေးရာစုခန့်)၊ ကလိုင်ဒီးမပ်စ် (ဘီစီ လေးရာစုခန့်) စသော သမိုင်းဆရာ၊ စာရေးဆရာများ၏ စာပေများပါဝင်သည်။ (ထိုစာပေရင်းမြစ်များအားလုံးသည် တစ်သီးတစ်သန့် ရှင်သန် ကြွင်းကျန်ခြင်းမရှိကြ) ဒဏ္ဍာရီ၏ အကြောင်းအရာတစ်ရပ်အနေဖြင့် စစ်မှန်သော လူသားတစ်ဦးအဖြစ် သီးဆီးယပ်စ်၏ တည်ရှိနေထိုင်ခဲ့မှုကို သက်သေမထူနိုင်သော်လည်း ပညာရှင်များက ယုံကြည်သည်မှာ ၎င်းသည် ကြေးခေတ်နှောင်းပိုင်းတွင် တည်ရှိနေထိုင်နိုင်ခဲ့သည် ဟူ၍ဖြစ်သည်။ ဖြစ်နိုင်သည့် တည်ရှိပုံမှာ ဘီစီ ၈-၉ ရာစုမှ ဘုရင်တစ်ပါးအနေအထားဖြင့် ဟု ယုံကြည်ကြသည်။

## မှတ်စု
## ကိုးကား
ကဏ္ဍ:ဂရိ ဒဏ္ဍာရီလာ သူရဲကောင်းများ
မာတလိ

**မာတလိ** သည် သိကြားမင်း၏ ဝေဇယန္တာနတ်ရထားကို မောင်းနှင်သူ ရထားထိန်းနတ်သား ဖြစ်၏။ မာတလိနတ်သားသည် သိကြားမင်းနှင့် အလွန်ခင်မင်ရင်းနှီးသဖြင့် ကျမ်းဂန်တို့တွင် အကူနတ်သား၊ သိကြားမင်းကို ချီးမြှောက်တတ်သည့်နတ်သား (မာတလိသင်္ဂါဟက) ဟု ဆိုကြသည်။ 

## ကိုးကား